EAJ-PNV - Ortuzar Diadan: “'Procés'-aren sententziak eman beharko luke Kataluniaren eta Estatuaren arteko gatazka konpontzeko bidea”\nOrtuzar Diadan: “'Procés'-aren sententziak eman beharko luke Kataluniaren eta Estatuaren arteko gatazka konpontzeko bidea”\nEuzkadi Buru Batzarreko presidentea eta Joseba Aurrekoetxea burukidea Bartzelonan PDeCAT-eko kideekin batera izan dira, EAJ-PNVren ordezkari gisa, Rafael Casanovari urtero egin ohi zaion lore eskaintzan\n11 Iraila | EBB\nAndoni Ortuzar EAJ-PNVren Euzkadi Buru Batzarreko presidenteak gaur eskatu du `procès´-aren ebazpena “bidezkoa” izatea eta Kataluniaren eta Estatuaren arteko gatazka “elkarrizketa bidez konpontzea”. “Sententzia bidezkoa izatea nahiko genuke eta, batez ere, Kataluniaren eta Espainiako gobernuaren artean gaur egun zabalik dagoen gatazka hori behar den moduan konpon dadila,hau da, elkarrizketa,negoziaketa eta akordioaren bidez. Eta, horretarako, gure ustetan egokiena eta bidezkoena da auziperatu guztiak aske geratzea. Zentzu honetan emaniko ebazpenak lagunduko luke txarto egin den bide hori neurri batean desegiten”, esan du Ortuzarrek. EAJko presidentea izan da gaur, Kataluniako Diada Nazionalaren kariaz Bartzelonan Rafael Casanovaren omenez egin den lore eskaintzan. Casanova 1714ko irailaren 11n hil zen bere hiriaren eta Kataluniaren askatasunen defentsan. Ortuzarrekin batera jeltzaleen jarraigoa osatu dute Joseba Aurrekoetxea Antolakuntzako burukide arduradunak eta Gorka Mostajo EGIkideak. Hirurek lore eskaintza egin dute Casanovaren monumentuaren aurrean. Ondoan izan dituzte PDeCATeko hainbat ordezkari, hauen artean David Bonvehí presidentea eta Kataluniako president ohi Artur Mas.\nOrtuzarrek aitortu du aurtengo Diada “apur bat berezia” dela `procés´-aren sententzia laster ezagutaraziko delako eta Kataluniako alderdi soberanisten artean nolabaiteko tentsioa antzematen delako. “Aurten ere Bartzelonara etorri gara gure errespetua eta elkartasuna adieraztera Kataluniako herriari eta hemen zabaldu den prozesu politikoari, Kataluniak bere etorkizuna askatasun osoz erabaki dezan. Beti esan dugu Kataluniako arazoari eman beharreko konponbidea ez dela etorriko Espainiako auzitegiek emaniko epaien bidez. Akordiotik etorri beharko du, negoziaketa demokratikotik eta Kataluniako hiritargoa errespetatzetik. Ez dakit nik ebazpen adeitsurik ote dagoen, baina `procès´-arena halakoa izango balitz, zauriak orbantzen lagunduko luke eta, batez ere, kalean jarriko lituzke prozesuarentzat eta Kataluniako auzia ondo amaitzeko aktibo bat diren pertsonak eta orain, espetxean daudela, ez dute irtenbide baten alde egiteko modurik”.\nBere aburuz Espainian hauteskundeak errepikatu behar izatea saihestuko duen Gobernua eratzerik ote dagoen galdetuta, jeltzaleen buruak argi baino argiago hitz egin du. “Oso ezkor nago. Oso gogorra da,hauteskundeetara joan behar izatea arduragabekeria handia delako, baina ez dut ikusten egoerari buelta emateko aukerarik”, esan du. “Alderdi teknikotik denbora egon badago, baina ni nahiko ezkor irten nintzen iragan asteazkenean Ferrazen egin genuen bileratik, eta aste honetan gauzek hobera egin beharrean, okerrera egin dute. Atzo apurtzeko zorian utzi zuten. Egoera nahiko txarto dago. Uste dut PSOEren eta Podemosen kuartel nagusietan hauteskundeak prestatzen ari direla dagoeneko, ez dira adosteko paperak prestatzen ari”. Ortuzarren esanetan txarrena da hautesunde berriek ez dutela gaurko blokeo egoera konponduko. “Gauzarik lazgarriena da hauteskundeak errepikatzen badira, horien ondorioz geratuko den egoera gaurkoaren antzekoa izango dela, baina gaur egungo negoziaketaren porrotak dena are konplikatuago bihurtuko du. Diputatu jaun-andre batzuk gora behera,blokeen artean ez da alde handirik egongo eta orain arte egin ez dugunarekin jarraitu beharko dugu. Ondorioz, gauzak are okerrago egongo dira gaurkoa bezalako porrotak eragiten dituzten mesfidantzek ez dituztelako gauzak erraztuko”.


Erasoa – Irunero\nUdaltzainek bikotekideari eraso egitea leporatu dioten gizon baten atxiloketan parte hartu dute, gizon-emakumeak bizi ziren Irungo etxebizitzan. Udaltzainen patruilari abisua eman zion emakumea Donostiatik Irunera ekarri zuen taxi-gidariak. Emakumea zauritua zegoen, eta bidaian bere bikotekidearekin gertatutakoaren berri eman zion taxi-gidariari......\n2020(e)ko martxoak 17 No Responses\nGizon bat atxilotu dute herrian adingabe bati ukituak egiteagatik. Irungo Udalak asteburuan publiko egin diren gertakariak gaitzetsi ditu eta udal taldeek adierazpen instituzional hau kaleratu dute gertatutakoa gaitzesteko. Hona adierazpen instituzionala: Irun...


Ikasketa egoerak, ebaluaketa eta ikasketa sekuentziak Philippe Meirieuren arabera\n● Haurrak askatasunez ikasitakoaz gain, hiru ikasketa egoera mota gauzatzea interesgarria da, lau helburu maila lortzeko:\na) «Behartutako» egoera kolektiboak: haur talde bati, bakoitzak eskuratu behar dituen ezagutzak aurkeztu.\nb) Bakarkako egoera: haur bakoitzaren eta jarduera egitarau baten artean elkarrizketa sortu. Jarduera egitarauak haurra galdekatzen du, bideratzen du, eta bere erritmoan, eskurarazi nahi diogun helbururantz eramaten du.\nc) Egoera elkarreragilea (interaktiboa): haurrek jarduerak taldeka burutzen dituzte, baina ebaluaketa norberak ikasitakoaren gain burutu behar da; kide bakoitzaren esku hartzea beharrezkoa bilakarazi behar da, betekizunak (eginbeharrak) itzularaziz edo bakoitzak argibideen zati bat bakarrik baduelako eta egitasmoak argibide hauen sintesia eskatzen duelako.\nLau helburu mailak:\n1. Nagusiki haurren arreta biltzea duen helburua: helburu hau, «behartutako» egoera kolektiboaren bidez lortua da bereziki.\n2. Nagusiki menperatzea duen helburua: adibidez teorema baten menperatzea. Hemen, helburua jakitatea eraikitzea da. Helburu hau, egoera elkarreragilearen bidez lortua da bereziki.\n3. Nagusiki transferentzia egitea duen helburua: adibidez, teorema bat problema orokorragoan erabiltzea. Helburu hau, bakarkako egoeraren bidez lortua da bereziki.\n4. Nagusiki adierazpena duen helburua: gaitasuna edozein egoeratan erabiltzea.\n● Ikasketa abiatu aitzin, ebaluaketa diagnostikoa burutu behar da, haur bakoitzaren eskuartekoak (baliabideak) eta beharrak zerrendatuz. Adibidez, hitza hartzeko gaitasun ona (eskuartekoa) duen baina kultura literario eskasa (beharra) duen haurrari, eleberri bati buruzko aurkezpen bat egitea proposatzen ahal zaio, bere interes guneak aintzat hartuz. Edo istorioak eraikitzeko irudimen erraztasuna duen, baina ortografian zailtasunak dituen haurrari, egunkari bat idaztea proposatzen ahal diogu.\nOndotik, ikasketan zehar, haurraren aitzinamendua oztopatzen duten puntuez edo haurra zailtasunetan ezartzen duten egoerez ohartzeko, beste ebaluaketa bat egin behar da.\nIkasketaren bukaeran, ikasitakoa neurtzeko azken ebaluaketa egin behar da.\n● Bestalde, ikasketa sekuentzia batzuk lau urratsez burutzea komeni da:\n1) Aurkikuntza urratsa, haur talde osoarentzat: helburua, ikerketa gaiarekiko interesa piztea da, kontzeptua azaleratzea da. Haurrak, aztergaia aitzineko ezagutza batekin lotzea lortu behar luke, baita jada dakiena zertan luzatzen eta gainditzen duen ulertzea.\n2) Integrazio urratsa, ezagutzaz jabetzeko, haurrei hautatzen dituzten ibilbide ezberdinak proposatuz.\n3) Ebaluaketa urratsa: hautatutako bidea eta heldutako jomuga aurrez aurre jartzea da zinez hezitzailea. Eskasiak zehazten ditugu.\n4) Zuzenketa urratsa: oztopoak edo zailtasunak gainditzeko ariketa ezberdinak proposatzen ditugu. Haurrak, zehaztutako beharren araberako taldeetan bana ditzakegu adibidez. Ebaluaketa positiboa ukan duten haurrek, laguntza ekar diezaiekete horren beharra dutenei.


Amateur eta A Eskolar 2. Fasea\nMartxoak 24, igandea, amateur eta A eskolar 2. fasea ospatu zen Ibarrako kiroldegian, bertan gure klubeko hainbat gimnastek bakarka eta taldeka lehiatu zuten.\nOrokorrean, denetariko txapelketa izan zen. Bakarkako gimnastek eta Kadete eta Alebin A taldeek primerako hobekuntza erakutsi zuten lehenengo faseari dagokionez. Gainerakoek, aldiz, ezohiko akats batzuk eduki zituzten, hala ere, gimnasta guztiek ariketak amaieraraino firmotasunez amaitzea lortu zuten. Badakigu horrelako akatsak gure kirolaren zati direla, horregatik harro gaude gure gimnastek lana erakusteko borrokatu izana.\nAlebin A: 3. sailkatua.\nInfantil A: 3. sailkatua.\nKadete B: 3. sailkatua.\nKadete A: 2. sailkatua.\nJubenil AP: 5. sailkatua.\nJubenil AM: 6. sailkatua.\nLipei Martínez: 3. sailkatua Kadete A.\nMaria López de la Riva: 13. sailkatua Kadete B.\nCarla Fernández: 5. sailkatua Jubenil B.\nMaitane Fernández 3. sailkatua Senior B.\nKlubean oso pozik gaude gimnastek tapizean erakutsitako jarrerarekin. Gainera, orain arte egindako lanak bere frutuak ematen ari da, izan ere, gimnasta guztiek Gipuzkoako txapelketarako sailkapen zuzena lortu dute. Lanean jarraituko dugu, igandeko jardunaldia arretaz aztertuz eta ariketak garbituz.\nAipatu behar dugu ere, larunbat arratsaldean, gure oinarrizko federatuko gimnastek, Gipuzkoako Gimnastika Federakuntzak, Guadalajaran hurrengo astean ospatuko den Espainiako Oinarrizko Txapelketari begira antolatutako kontrolean parte hartu zutela.\n¡¡¡ZORIONAK GUZTIOI !!!\nJOSEAN ROZADA ARGAZKI ESTEKA


Otxate, misterio zaharrak eta madarikazio berriak\nGaia: Otxate, misterio zaharrak eta madarikazio berriak 2010-01-21, 14:43\nMezua: Otxate, misterio zaharrak eta madarikazio berriak\n09:28:46, Atalak: Lekuak\nObjektu Hegalari Ezezagunak, psikofoniak, epidemia misteriotsuen eta hilketa izugarrien oihartzuna... Horien guztien bila hurbildu ohi da bisitaria Otxateko herri abandonatura. Uzkiano, Imiruri eta San Vicentejo bisitatu ostean, bakea topatu dugu guk Trebiñoko Konterriko paraje ederrean. Beste dimentsio baterako atea omen den honetan dimentsio errealeko «mamuak» sumatu ditugu argiago: zaborra, pintaketak, arrastoen lapurreta, inguruko abeltzainekiko errespetu falta...\nN-1 errepidea Argantzunen utzi eta Trebiño herritik pasata iritsi naiz Uzkianora. Gasteizeko hegoaldetik izen bereko portuko bidea hartuta ere irits daiteke Trebiñoko Konterriko herrixkara. Bertan aparkatu eta ibilbideari ekin aurretik Uzkianoko eliza bisitatu dut, egun bertan dagoen atari ederra Otxateko elizatik ekarri baitzuten. Irudi gotikoei begira-begira geratu naiz, zain ditudan misterioetan apur bat girotzeko-edo. Errepidea gurutzatu eta Imiruriko bidea hartu dut bakarrik. Fenomeno paranormalak ikusi, entzun edo sumatzeko -edo, eszeptikoontzat, autosugestioa areagotzeko- egokiena bakarrik joatea omen da-eta.\nKilometro erdi eskasera iritsi naiz Imiruriko etxe zahar eta kale estu bihurrietara. Herriaren amaieran aurrera segiz gero Otxateko bidea hartuko nuke, baina ezkerrekoa hartu dut Konterriko Harribitxiaren bila. Hala esaten diote San Vicentejoko Sortzez Garbiaren baselizari. XII. mendeko eraikinak hainbat eguzki erloju ditu bueltan eta arretaz begiratuta harrobi marka ugari topa daitezke blokeetan. San Vicentejo bisitatu eta atzera Imirurirako bidea hartu dut bidegurutze batera iritsi arte. Imirurira doan eskuineko bidea baztertu eta aurrera egin dut lur eta harrizko pistan, oraingoan bai, Otxatera iritsi asmoz. Etxalde batera iritsi naiz; alferrenek, bertan utz dezakete autoa, etxaldeko traktoreei-eta bidea garbi utziz. Inguruan ikusitako zaborrak adierazten du bisitari zikinenek oinez ahalik eta bide laburrena egiteko joera dutela.\nBi kilometro eskas ditugu Otxateraino aldapa gora leunean. Eragozpen bakarra neguko egunotan bidean egoten den lokatza da. Putzu handienak saihestuz jarraitu dugu bidea, Otxateren inguruan bildutako misterio eta madarikazio sortari errepasoa eginez. Diotenez, denetik gertatu baita bertan. 40ko hamarkadan OHE bat (Objektu Hegalari Ezezaguna) ikusi omen zuten. Baina Otxateren ospe paranormalak 1981az geroztik izan zuen bultzada. Urte hartan, Pruden Muguruzak argazkia atera zion zeruan ikusi omen zuen bola urdinari eta horren ondorioz Muguruzak berak eman zituen argitara Trebiñoko herri abandonatuaren gainerako ustezko fenomeno arraroak: 1860-70 aldera, inguruko herrietan inongo eraginik izan ez zuten hiru epidemiak zigortu omen zuten Otxate, populazio osoa desagertzeraino; psikofonia mordo bat grabatu da bertan; hilketa ikaragarriak; bat bateko desagertzeak... Etxaldea atzean utzi eta 10 bat minutura San Migel elizako dorrearen punta muino artean agertu da.\nBerehala ganaduarentzako ataka pasa beharko dut. Gogoan izan, atea zabalduta topatuz gero, zabalduta utzi behar dela eta itxita baldin badago, berdin. Izan ere, paraje hauetara hurbiltzen diren mamu-ehiztarien utzikeriak hainbat eragozpen eta haserre sortu du inguruko abeltzainen artean -hainbat behi hil dira dagoeneko bisitarien erruz-.\nBeste hamar minuturen buruan iritsi naiz Otxatera (702 m).\nElizaren dorreaz gain beste bi etxeren hormak besterik ez daude zutik Otxaten. Plastikoren bat han eta hemen, baina espero baino garbiago topatu dut paraje eder hau, eraikinen arrastoak pintaketa eta graffittiz josiak badaude ere. Emaitzarik lortzeko itxaropen gutxirekin, grabagailua ipini dut martxan dorre barruan, espirituren batek mezua utzi nahiko balu-edo. Eta kanpoan geratu naiz zain.\nAhotsak entzun ditut bat-batean. Baina 2.000 metroko lasterketan errekor guztiak hautsi baino lehen, ahots horiek bizidunen mundutik datozela konturatu naiz. Berehala agertu dira bidean gora bi gizonezko eta lehen eraikinaren parera iritsi direnean esaten dutena ulertzen hasi naiz. «Etxe honetako teilatua berriki bota dugu, horregatik daude teilak oraindik lurrean. Bisitari asko dator hona eta arriskutsua zen». Inguru hauetakoak ote dira? Pentsatu eta galdetu:\n-Ni gasteiztarra, eta hemen Diego, nire koinatua, Madrildik etorria. Baina paraje hau ederki ezagutzen dut. Azken urtean 40-50 aldiz izan naiz hemen.\n-Ez dakit entzungo zenuen, baina Amigos de Ochate elkarteko kidea naiz. Julio Corral dut izena.\n-Bai, Interneten topatu dut elkartearen berri eta foroan behin eta berriz azaltzen da zure izena.\nAurpegia ere ezaguna egin zait; Iker Jimenezek zuzentzen duen telebistako Cuarto Milenio saioan ikusia nuen. Elkartea iaz sortu zen, printzipioz, zaborrez betetako inguruok txukun mantentzeko asmoz. «Dorrean eta inguruan 300 kilo hondakin bildu genituen; dorre barruan ia gerriraino iristen zen zaborra».\nIraganeko Otxate handia\nOrdutik Julio Corralen interesa areagotu besterik ez da egin eta liburu bat prestatzen dihardu. Eszeptikotzat baino kritikotzat du bere burua. «Gauzak gertatu, gertatzen dira. Esaterako, dorrean, gauez, negar antzekoak entzuten ziren. Baina orain badakigu bertan bizi den hontzaren uluak direla». Hango eta hemengo agiritegiak astindu ditu Corralek Otxateren iragana hobeto ezagutzeko. Horrela jakin du epidemien kontua ez dela egia, XX. mendeko lehen hamarkadak arte jendea bizi izan zela bertan. Frogatua du, halaber, goiko argazkiko etxean hilketa ikaragarri bat izan zela. Otxateren izenak Otsoen Atea edo Hotzaren Atea esan nahi ote duen galdetuta, garrantzia berezirik ez duela dio, herriaren berri lehen aldiz 1134an idatzita jaso zenean, Goate izenez -goiko ate, goiko portu- azaltzen zelako. Baina bereziki azpimarratzen duena Otxatek iraganean izan zuen garrantzia da. Bide garrantzitsuek zeharkatzen zuten eta agiriek diotenez 175 «bizilagun» izatera iritsi zen, -agirietan «vecino» hitza agertzen da eta kontuan hartu behar da «vecino» bakoitzak hainbat «alma» izaten zituela beregain-. Kontu kontari bidean gora egin dugu Burgondoko baselizara iristeko. «Fenomeno arraroen bila datozenak dorre inguruan geratu ohi dira, baina inon gertatzekotan, hemen gertatzen dira» esan digu gasteiztarrak. Fenomeno arkitektoniko arraroa behintzat erakutsi digu, eraikina nahiko soila baita, dekoraziorik gabea eta kanpai-horma aldiz, osorik zenean ikusten ez zena, guztiz dekoratua du. 50eko hamarkadan erre zen baseliza, baina oraindik ingurukoek erromeriak egiten dituzte bertara.\nItzultzeko ordua iritsi da, baina beherakoan, Otxate pasa berritan IX. mendeko hilerria non dagoen erakutsi didate. Hilobien estalkiak falta dira eta hezurrik ere ez da ageri, baina gorpuentzako hobiak argi ikusten dira. Horietako batzuetan lurra mugituta dago. «Jendeak bere kabuz industen ditu eta badira interneten harro harro hemengo hezur zatiak etxean dituztela esaten dizutenak». Otxate bi hankako otsoen herri bihurtzen ari dela pentsatuz egin dut Uzkianorako bidea.\nArna, zutik irauten ez zuten etxeen madarikazioa\nBurgondoko baselizan gaudela Julio Corralek esan dit hurrengo muinoa pasa eta, hor nonbait, Aguilloko bidean, Arna izeneko herriaren arrastoak egon behar dutela. Arnak ere ba omen du bere misterioa. Etxe bat eraiki eta ezinezkoa omen zen zutik mantentzea. Madarikazioa ala lurzoru desegokia? Julio bera ez da inoiz bertan izan eta Arnaren bila joango garela pentsatu dugu. Baina luze jo digu Burgondoren inguruko solasaldiak. Arratsaldeko 17:00ak dira, berehala ilunduko du eta lainoa mendian behera sartzen hasi da. OHEetan eta mamuetan sinistu edo ez, ez dugu gogorik ilunpean eta lainotan galtzeko. Otxateren etimologiaz ere zalantza piztu zaigu. Otxate ez ote da, batzuek defendatzen duten moduan, Hotzaren Atea? Eskuak izoztu baino lehen ekin diogu beherako bideari, Arna beste baterako utzita.\n[ARGIA aldizkaria, 2006-02-12]\nInformazio hau aurkitu dut: http://www.blogari.net/ateiluna/2006/02/15/otxate_misterio_zaharrak_eta_madarikazio


Honen arabera iragazita: Mendizaleen ibilbidea\n119 Emaitzak Partekatu Erakutsi 20 40 100\nJatetxea CAMPING URBASA Olazti/Olazagutia Tartea 2 Km.\nJatetxea Camping Urbasa Olazti/Olazagutia Tartea 6 Km.\nJatetxea Clinker Olazti/Olazagutia Tartea 8 Km.\nJatetxea Aixeleku Jatetxea Olazti/Olazagutia Tartea 8 Km.\nJatetxea Vista Alegre Olazti/Olazagutia Tartea 8 Km.\nJatetxea Iru Bide Altsasu/Alsasua Tartea 9 Km.\nJatetxea Estación de Servicio Urbasa Olazti/Olazagutia Tartea 9 Km.\nJatetxea Ibarrea Altsasu/Alsasua Tartea 10 Km.\nJatetxea Akelarre Altsasu/Alsasua Tartea 10 Km.\nJatetxea Urbasa Ziordia Tartea 10 Km.\nJatetxea Leku Ona Altsasu/Alsasua Tartea 11 Km.\nJatetxea Kaluxa Urdiain Tartea 12 Km.


Bateria, etxea kargatzeko | EIBZko liburutegia\nBateria, etxea kargatzeko\nIker Tubia / 2015-05-16 / 714 hitz\nAurki merkatura aterako dira etxeetako bateriak, norberak etxea energiaz hornitzeko aukera izan dezan. Ez dago argi legeak oztopo izanen direnetz.\nEz da asmakizun berria, baina bolo-bolo dabil orain etxeetako baterien afera. Izan ere, Tesla markak udan aterako ditu merkatura, eta dagoeneko 38.000 eskari egin dituzte. Bateria bat da, baina ez sakelakoa kargatzeko, etxea energiaz hornitzeko baizik. Energia berriztagarrien aldekoek, batik bat, begi onez ikusi dute asmakizun horren merkaturatzea. Hala ere, litekeena da energia enpresa handiek kontra egitea. Alde horretatik, Hego Euskal Herrian halakoak erabiltzeko arazoak izan daitezke Espainiak onartu nahi duen errege dekretuarekin.\nBateria horiek etxeetako energia gorde egiten dute. Noski, bateriak berak ez du energiarik sortzen; beraz, energia iturri bat behar du bere burua kargatzeko. Iturri hori eguzki plakak dira, markak haren webgunean azaldu bezala. Hala, etxeko bateria eguzki plakara konektatuta legoke, eta eguzkiak jotzen duen orduetan jasotako izpiak, energia bihurtu ondoren, baterian gordeko lirateke. Gero, inbertsore baten bitartez, energia etxeko argiek eta gailuek erabiltzeko moduko energia bihurtzen da.\nBateria horiek eguzki izpietatik jasotako energia behar gehien dagoen momentuetan —eguzkirik gabekoak— erabiltzeko aukera ematen dute. Bestetik, etxeko energia kontsumoa baxua den momentuetan erabiltzen ez den energia gorde dezakete, beste momentu batean erabiltzeko.\nTeslak iraultza irudikatu nahi izan du, baina Veronica Palomaresek albistea neurriz hartzea gomendatu du. Baterien alorreko ikerlaria da EHUko kimika ez-organikoko sailean. Ez du ukatu garrantzitsua denik, aitzitik: «Garrantzi handia du, batik bat, eremu bakartuetan argindarra mozten denean energia hornidura errazteko, baita etxean eguzki plakak dituztenek zuzenean sarera konektaturik ez egoteko ere». Izan ere, gaur egun eguzki plakak dituztenek handik eskuratutako energia sare orokorrera bidali behar dute, eta gero sareak berriz eskaintzen die.\nBateriek hiru abantaila nagusi dituzte: larrialdietan energia izatea, argia mozten denean energia hornidura izatea eta energia aurrezteko aukera. Azken hori, energiaren prezioa orduen araberakoa den kasuetan batik bat. Izan ere, ordurik baxuenetako energia kontsumoa garestien den momentuetan erabiltzeko gorde dezake. «Beste kontu bat litzateke norberak lortutako eguzki energiarekin etxerako aski izatea, batik bat bizi zaren tokiaren arabera», gaineratu du Palomaresek. «Hornidura osoa lortzekotan, erabateko iraultza litzateke sare nagusiaren menpe ez egotea. Sare horregatik denek ordaintzen dugu, eta ez soilik erabileragatik».\nEguzkia ez da arazo bakarra, dena den. Izan ere, hainbat kontsumitzaile elkartek gogorarazi dutenez, Arabako, Bizkaiko, Gipuzkoako eta Nafarroako etxeko bateriei oztopoak jarriko dizkietela pentsatzeko zantzuak daude. Hain zuzen ere, energia konpainiek sustatutako eguzkiaren zerga deitutakoagatik. Espainiako Gobernuak autokontsumorako errege dekretuaren barruan sartu du, nahiz eta oraindik onarturik ez dagoen. Horren arabera, autokontsumorako sistemak dituztenek zerga ordaindu beharko lukete, betiere sare nagusiari lotuta badaude.\nEspainiako Energiaren Batzordeak zerga hori bertan behera uzteko eskatu zuen, euren energia sortzen dutenak diskriminatzen dituelakoan, eta nork bere energia sortzeko proiektuak bidera ezin egiten dituelakoan. «Kasu horretan erabilgarritasun nagusia energia aseguratzea litzateke, erdi bakarturik biziz gero edo mozketak izanez gero». Palomaresek ere argi ikusten du azken urteetan norbera bere horniduraz arduratzeari oztopoak jartzen ari zaizkiola, adibidez, eguzki plakak sare orokorrera konektaturik egotera derrigortuta.\nEuskal Herritik kanpo, baina, are erabilgarriagoa izan daitezke etxeko bateriak. Palomaresek eguzkiak gehien jotzen duen tokiak aipatu ditu; adibidez, Saharaz hegoaldeko Afrika aipatu du. «Eremu horien garapena ahalbidetu dezake, eta bertan eragin handia izan zezakeen. Baina ikusi beharko litzateke zer kostu duen eta zein neurritan jar daitezkeen». Bestalde, AEBetako eremu batzuetan oso errentagarria izan litekeela uste du ikerlariak: «Biztanleria sakabanaturik dago, herrigune txikiak daude eta basamortu eremuak dituzte, eta hor garrantzi handia izan dezake; merkatu ona izan daiteke».\nBada beste arazo bat litioko baterien alorrean beti agertzen dena: zenbat egin daitezkeen. Etxeko zein auto elektrikoetako bateriak handiak dira, eta material asko behar da horiek egiteko. Material horien kostua handia da, eta, gainera, baliabide mugatuak izaten dira. «Ioi litio sisteman aspaldi hasi dira alternatiben bila, auto elektriko multzo handi bat egiteko litio aski ez dela izanen aurreikusi dutelako, edo gutxienez, zaila izanen litzatekeelako kopuru hori lortzea».\nBaina badira alternatibak. Adibidez, Japonian, sodio sufre bateriak erabili izan dituzte, baina horiek bateria handietarako lirateke. Litio sufrea ere erabili izan da. Bestalde, sodio ioi bateriak ikertzen dabiltza. «Gehiago dago eta merkeagoa da», azaldu du EHUko ikerlariak.\nArazo horiei aurre eginez gero, ikusteko dago etxeko baterien iraultza zenbatekoa den. Teslaren sistemak 3.000 euro balio du, instalazioa eta bihurgailua kontuan hartu gabe. Nork bere hornidura izateko, orduko 7 kilowatteko bost bateria beharko lituzke. Aurrera urratsa badela dio Palomaresek, eta garrantzitsuena zera da: «Berriztagarriei onura handiena ateratzeko modua energia behar duzunerako gordetzen duten sistemak dira».\nKategoria Berria egunkaria, Zientzia, etiketak 2015, Bateria, Berria, Eguzki plakak, Energia berriztagarriak, Iker Tubia, Tesla, Veronica Palomares, Zientzia by liburutegia. Gorde lotura.


Guy Stuart Ritchie (1968ko irailaren 10a, Hatfield, Hertfordshire) ingeles zuzendari eta gidoilari bat da. Bere filma ezagunenen artean Lock, Stock and Two Smoking Barrels (1998), Snatch (2000), RocknRolla (2008) eta Sherlock Holmes daude. 2000 eta 2008 bitartean Madonna estatubatuar abeslari ospetsuarekin ezkonduta egon zen.\nGuy Stuart Ritchie (1968ko irailaren 10a, Hatfield, Hertfordshire) ingeles zuzendari eta gidoilari bat da. Bere filma ezagunenen artean Lock, Stock and Two Smoking Barrels (1998), Snatch (2000), RocknRolla (2008) eta Sherlock Holmes daude. 2000 eta 2008 bitartean Madonna estatubatuar abeslari ospetsuarekin ezkonduta egon zen. (eu)\nGuy Stuart Ritchie (eu)\nGuy Ritchie (eu)


Lana duten langileei eta lana lortzeko edo hari eusteko zailtasunak dituzten langabeei zuzendutako laneratze eta berrikuntzako gizarteratze proiektu berezien garapenerako laguntzen 2022 urterako deialdia - Eusko Jaurlaritza\nLana duten langileei eta lana lortzeko edo hari eusteko zailtasunak dituzten langabeei zuzendutako laneratze eta berrikuntzako gizarteratze proiektu berezien garapenerako laguntzen 2022 urterako deialdia\nDeialdi honen xedea da proiektu bereziak finantzatzera bideratutako 2022. urterako laguntzak arautzea, gizarteratzeko eta laneratzeko edo enplegagarritasuna hobetzeko jarduera integralak diren aldetik, betiere langileei zuzenduta.\nProiektu bereziak erakunde publiko edo pribatu batek edo gehiagok bultzatutakoak dira, eta prestakuntzako, orientazioko, enpleguko edo bestelako esku-hartze motak koordinatzen dituzte, parte-hartzaileen enplegagarritasuna eta konpetentzia pertsonalak eta profesionalak indartzeko.\n- Kolektibo kalteberentzako proiektu bereziak: 4.000.000€\n- Berrikuntza- eta esperimentazio-proiektu bereziak: 1.000.000€\nEmateko prozedura ondoz ondoko lehia-prozedura izango da. Eskabideek deialdi honetako betekizunak betetzen dituztela egiaztatuta.\nKolektibo kalteberentzako proiektu berezien kasuan, 8.A.2 artikuluan ezarritako gutxieneko puntuazioa lortu behar da (gutxienez 50 puntu guztira, eta gutxienez 18 puntu 8.a irizpidean).\nBerrikuntza- eta esperimentazio-proiektu berezien kasuan 8.B.2 artikuluan ezarritako gutxieneko puntuazioa lortu behar da (gutxienez 50 puntu guztira, eta gutxienez 40 puntu 1., 2., 3., 4., 5. eta 6. atalen artean).\nOrdenean emango dira dirulaguntzak, espedientea osatzen den unearen arabera, jarduketa horietarako aurrekontu-zuzkidura amaitu arte, 2.2 artikuluan aipatutako finantzaketa-lerroen arabera.\nEskabideak aztertzeko eta ebaluatzeko izaera teknikoko ebaluazio-batzorde bat sortuko da.\nEskabideak deialdi honen 8. artikuluan zehaztutako irizpideen arabera baloratu ondoren, Balioespen Batzordeak aurkeztutako eskabideei buruzko ebazpen-proposamena egin eta helaraziko dio Lanbide-Euskal Enplegu Zerbitzuko Enplegurako Lanbide Heziketaren zuzendariari.\nBalioespen Batzordeak egindako ebazpen-proposamena ikusirik, Lanbideko Enplegurako Lanbide Heziketaren zuzendariak emate-erabakia edo laguntza ukatzea aginduko du proiektu bereziak egiteko, eta agindu hori banaka jakinaraziko da.\nDirulaguntzak emateko eskaerak ukatu egingo dira, dagokien aurrekontuan kreditu egoki eta nahikorik ez badago, eta horren berri emango da EHAAn, Lanbide-Euskal Enplegu Zerbitzuko Enplegurako Lanbide Heziketaren zuzendariaren ebazpena argitaratuta.\na) Lehenengo ordainketa erakunde onuradunari emandako guztizko kopuruaren % 50 izango da, onuradunak proiektuari dirulaguntza emateko ebazpena onartu eta proiektu berezia hasi eta gero.\nOrdainketen zenbatekoa 180.303,63 eurotik gorakoa bada, dirulaguntzaren onuradun den erakundeak Lanbiden aurkeztu beharko du, dagokion ordainketaren aurretik, Euskal Autonomia Erkidegoko Diruzaintza Nagusian zenbateko aurreratua estaltzeko bermea, abala edo fidantza eratu izanaren frogagiria.\na) Kolektibo kalteberentzako proiektu bereziak:\nPrestakuntza-erakunde pribatu akreditatuak, irabazteko asmorik gabekoak, eta/edo dagokion Prestakuntza Erakundeen Erregistroan agertzen direnak.\nHezkuntza Sailaren edo Ekonomiaren Garapen, Jasangarritasun eta Ingurumen Sailaren mendeko prestakuntza-erakundeak.\nb) Berrikuntza - eta esperimentazio-proiektu bereziak:\nAurreko puntuan aipatutako erakunde guztiak, baita prestakuntza-erakunde pribatu akreditatuak eta/edo dagokion Prestakuntza Erakundeen Erregistroan agertzen direnak ere.\nNoizean behin eta proiektu berezi bat zuzen garatzeko beharrezko baliabideak eta bitartekoak arrazionalizatzeko helburuarekin, aurreko atalaren barruan dauden erakundeen arteko lankidetza ahalbidetuko da, aldi baterako enpresa-elkarteen edo zuzenbide publikoko partzuergoen bitartez.\nTableta grafikoko periferiko bat edukitzea, sinadura digitala jasotzeko euskarri modura. Lanbide-Euskal Enplegu Zerbitzuko informazio-sistemara konektaturik egon behar du, eta, horrez gain, STU 430 modeloari edo baliokideari dagokion WACOM gailuarekin bateragarria izan beharko du, eta haren zehaztapen teknikoak bete behar ditu.\nEnplegu aukerak aztertzeko ekintzak\nLanbiderekin bitartekotza-zerbitzua emateko lankidetzan diharduten erakundeek egin ahalko dituzte, Lanbideko zuzendari nagusiaren urtarrilaren 23ko Ebazpenean aurreikusitako prozedurari jarraikiz (2015-02-02ko EHAA, 21. zk.).\nOrgano kudeatzaileak automatikoki egiaztatuko du kudeatutako enplegu-eskaintzei alta ematean.\nBerdintasun-plan bat indarrean izatea, horretara behartuta baldin badago martxoaren 3ko 1/2022 Legearen arabera, Emakumeen eta Gizonen Berdintasunerako Legea bigarrenez aldatzen duena\nDeialdiaren araudia EBAZPENA, 2022ko ekainaren 10ekoa, Lanbide-Euskal Enplegu Zerbitzuko zuzendari nagusiarena, zeinaren bidez argitara ematen baita dirulaguntzen 2022ko deialdia, lana duten langileei eta lana lortzeko edo hari eusteko zailtasunak dituzten pertsona langabeei zuzendutako laneratze eta gizarteratze proiektu berezien garapenerako\nEstatuaren araudia 30/2015 Legea, irailaren 9koa, Lan-arloko Enplegurako Lanbide Heziketaren Sistema arautzen duena.\nEstatuaren araudia 694/2017 Errege Dekretua, uztailaren 3koa, Lan-arloko Enplegurako Lanbide Heziketaren Sistema arautzen duen irailaren 9ko 30/2015 Legea garatzen duena.\nEstatuaren araudia TAS 718/2008 Agindua, martxoaren 7koa, eskaintzaren prestakuntzaren arloan 395/2007 Errege Dekretua garatzen duena.\nEstatuaren araudia 34/2008 Errege Dekretua, urtarrilaren 18koa, profesionaltasun-ziurtagiriak arautzen dituena.\nEskabideak aurkezteko epea deialdi hau EHAAn argitaratu eta hurrengo egunean hasiko da, eta 2022ko irailaren 30ean amaituko, egun hau barne.\nEskabideak elektronikoki izapidetu ahal izango dira ordezkari baten bidez. Horretarako, ordezkaritza inskribatu ahal izango da Eusko Jaurlaritzako Ordezkarien Erregistroan, helbide honetan: https://www.euskadi.eus/ordezkariak.\nKofinantzaketa egiaztatzeko dokumentazioa, halakorik badago.\n5.2 artikuluan aurreikusitako kasuan, legez ABEE edo zuzenbide publikoko partzuergoa eratzeko konpromisoa.\nBerariazko betekizunak: Orientazio-jarduerak\nBerariazko betekizunak: Enplegu aukerak aztertzeko ekintzak\nErakundea erregistroan ez badago edo Ekonomia eta Ogasun Sailaren Hirugarrenen Erregistroan agertzen diren banku-datuak aldatu nahi baditu, inprimakia bete beharko du hemen adierazitako ereduaren arabera: https://www.euskadi.eus/eusko-jaurlaritza/-/hirugarrenaren-datuen-aldaketa/


Euskadik aurrera egin dezan ziurtatu behar dugu, Estatuaren estrategia ekonomiko oker eta politikoki atzerakoiak eragin gabe - Gipuzko Buru Batzarra\nEuskadik aurrera egin dezan ziurtatu behar dugu, Estatuaren estrategia ekonomiko oker eta politikoki atzerakoiak eragin gabe\nEAJ-PNVren helburu nagusia “Euskadiren hazkundea eta aurrerabidea ziurtatzea” da, Espainian bizi den kaos ekonomiko eta politikotik urrun\nJoseba Egibar, EAJ-PNVren Gipuzkoa Buru Batzarreko presidentea, alderdiak apirilaren 28ko hauteskundeen ondoren jokatuko duen paperari buruz aritu da gaur foru, udal eta Espainiako hauteskundeetako hautagai jeltzaleekin GBBren egoitzan eginiko bileran: “Beharrezko da gure diputatu eta senatariak, erabakigarriak eta eraginkorrak izateaz gain, helburua argiak, ausardia politikoa eta hauteskundeetan indarra izatea, ondoren sortu daiteken garai berrian gure proiektuak errespetatua izaten jarrai dezan”. “Helmuga argi daukagu: gurea defendatu, bermatu eta herri bezala aurrera egin”, gehitu du.\nEspainiak bizi duen kaos ekonomiko eta politikoaren aurrean, Egibarrek Euskadiren hazkundea eta aurrerabidea ziurtatuko dituen estrategia baten alde egin du. “Espainiaren zor publikoa estrukturala da eta, gainera, Europako altuena; zor publikoa BPGd-aren %100 da kasik (bilioi bat euro baino gehiago); ezberdintasunek gora egin dute, pentsio sistema krisian dago; eta Lurralde eta Politika ereduari dagokion gatazka, Espainiar nazio bakar eta banaezinaren kandadu politikoaz giltzapetu da”, azaldu du.\nAgertokia hau izaki, Egibarren ustetan “Euskadik Estatuaren ekonomia estrategia oker eta politikoki atzerakoiaren eraginak ekidin behar ditu”. Gogoratu duenez, “hor daude birzentralizatzera jotzeko tentazioak, baina baita ere Estatu gabeko nazioek dagokien estatusa lortzeko aukera”. “Euskadiren etorkizun politikoa ziurtatzeaz ari gara hizketan, hemen eta han, Euskadin, Madrilen edo Bruselan, Eusko Alderdi Jeltzalearen eskutik, EAJ-PNVk herri honen egiten dizkion ekarpenak baitira bere ibilbidea, fidagarritasuna, helburuak eta asmo politikoa”, aldeztu du. “Euskaldunon interesak babesteko, nor hobe euskaldunak beraiek baino”, amaitu du.


2011/09/06 (e)ko saioa\nEusko Jaurlaritzak Lan Harremanen Kontseiluaren Lege Proiektua onartu du\nOsasun eta Kontsumo sailak 196.140 euroko diru-laguntza zuzena eman dio Aurrerantz koop. E.-ri, gizarte bazterketa larrian egon eta Elejabarri udal aterpetxean eriondo dauden pertsonen egonaldi ertaien programarako\nMoreda Arabako Santa Maria Eliza eta Gaubeako Villanuevako presa, Monumentu izendapenaz, Sailkatutako Kultura-Ondasun deklaratu dira\nJaurlaritzak 889.900 euro bideratuko ditu toki-mailako gazte-ekipamenduetarako\nLan Harremanen Kontseiluaren Legeari buruzko proiektua.\nGobernu Kontseiluak Lan Harremanen Kontseiluaren (LHK) lege-proiektua onartu du gaur. Enplegu eta Gizarte Gaietako Sailak egindako testu berrian zenbait aldaketa ikus daitezke 1997ko legearen aldean; aldaketa horien bitartez erakundearen funtzionamendua hobetu nahi da, eta, ildo horretan, LHKak agente sozioekonomikoen arteko etengabeko elkarrizketarako eta kontsultarako goreneko organoa izaten jarrai dezan ahalbidetu nahi da.\nAurreproiektuari jarraiki, LHKak arau eta xedapen gehiagotan izango du aholku emateko aukera, hemendik aurrera lan-eremuan soilik jardungo duela kontuan hartuta. Hala, besteak beste, Kontseiluak informazioa eman behar du, nahitaez, Jaurlaritzak lan-arloan abian jarritako lege-proiektuen eta dekretuen inguruan, eta, ildo horretan, eremu horrekin zerikusia duten proposamen eta irizpenak egin behar ditu.\nLan-gatazketan arbitrajea eta bitartekotza sustatzeko aukera ere izango du erakunde aholku-emaile horrek, baita gai jakin batzuei buruzko lanbide arteko akordioak sustatzeko aukera ere.\nSozietate kooperatiboei eta langile autonomoei lotuta egonik lan-arloarekin zerikusirik ez duten gaiak, aldiz, Kontseiluaren jardun-eremutik kanpo geratzen dira.\nJaurlaritzak gaur onartu duen testuaren arabera, LHKak paritarioa izaten jarraituko du. Nolanahi ere, dokumentuaren berritasun nagusien artean aipatzekoa da akordio eta erabakiak gehiengo soilez hartuko direla, txostenak bozkatzean blokeo-egoerak saihesteko.\nErakunde eta konfederazio sindikaletako eta enpresa-konfederazioetako zazpina ordezkarik osatuko dute Lan Harremanen Kontseilua, eta erakundeak, orain arte bezala, Bilboko egoitzan jardungo du. Alderdi bakoitzak bi urterako hautatuko ditu bere ordezkariak, eta lehendakariak izendatuko ditu.\nProiektuan ezarritakoaren arabera, hautaketan eta izendapenean, ahal dela, trebakuntza, gaitasun eta prestakuntza egokiak dituzten emakume eta gizonen presentzia orekatua bermatuko da. LHKak osoko bilkuren eta lan-batzordeen bitartez jardungo du, eta hautatutako kide bakoitzak boto bat izango du.\nOrain arte bezala, lehendakariak izendatu eta kargugabetuko du Kontseiluko presidentea, baina, testu berriaren arabera, Kontseiluko kideei entzun egingo zaie presidentea 5 urterako hautatu aurretik.\nErabakia: jarraian zehaztutako pertsonentzako egonaldi erdiko programetarako Ekimen Sozialeko Aurrerantz Koop Sri diru-laguntza zuzenekoa emateko dena. Direlako pertsonak: Elejabarriko Udal Aterpetxean gaixondoa pasatu beharra izanik, bazterketa sozialean izateko egoeran direnak.\nEusko Jaurlaritzaren Osasun eta Kontsumo Sailak 196.140 euroko diru-laguntza zuzena eman dio gizarte-ekimeneko Aurrerantz Koop. E.ri, gizarte bazterketa larrian egon eta Elejabarri udal aterpetxean eriondo dauden pertsonei zuzendutako egonaldi ertaineko programa ez eteteko.\nPrograma hori gizarte eta familia euskarririk izan ez, eta ospitale batetik pasatu ostean, zaindu egin behar diren eta euren osasun-egoeraren bilakaera gainbegiratu behar zaien pertsonak hartzeko da.\nEtxebizitzarik ez dutenek gaixotzeko eta istripuak izateko arrisku gehiago izaten dute. Arazo horiek izan, eta ospitaleetan artatu eta ospitaleratu edo urgentzia-zerbitzuan artatu ostean alta ematen dietenean, ez dute eriondoko garairako ostatu hartzeko lekurik, ez eta non zaindurik ere. Horrek ospitale-egonaldia beharrik gabe luzatzea eragiten du, baita zainketa-falta handia ere ospitaletik ateratakoan; ondorioz, askotan, beste konplikazio batzuk sortu eta berrospitaleratzeak izaten dira.\nHutsune hori betetzeko, eta lankidetza soziosanitarioaren esparruan, gizarte bazterketa larria izan eta eriondo dauden pertsonei zuzendutako egonaldi ertaineko programa bat garatu da, gure osasun-sisteman zuzentasun hobea eta osasun baliabideen erabilera eraginkorragoa lortzen laguntzeko, etxerik gabeko pertsonen ospitaleko egonaldia laburtu, eta etengabeko ospitalizazioak saihesten baitira; izan ere, gehienek gaitz kronikoak izaten dituzte.\nAurrerantza Koop. E.ren ekimena osasun-sistemako baliabideekin koordinatzeak bat egiten du Kronikotasunaren Estrategiaren barruko lankidetza soziosanitarioaren proiektu estrategikoarekin, hori baita Osasun eta Kontsumo Sailaren politiken ardatza legegintzaldi honetan. Hala, lankidetza soziosanitariorako esparrua garatu nahi da gizarte zerbitzuen eragileekin batera, lan-ildo nagusiak definitu, eta aldi berean osasun- eta gizarte-arreta behar duten paziente kronikoei erantzun globala eman ahal izateko.\nAgindua, Hezkuntza, Unibertsitate eta Ikerketako sailburuarena eta Osasun eta Kontsumoko sailburuarena, unibertsitateaz kanpoko ikastetxeei 2011-2012 ikasturtean zehar egin beharreko Osasun Sustapen eta Heziketaren Berriztapenerako Proiektuak garatzeko deia egiten diena.\nOsasun eta Kontsumo Sailak eta Hezkuntza, Unibertsitate eta Ikerketa sailak unibertsitatez kanpoko ikastetxeentzako diru-laguntzen deialdia egiten dute 2011-2012 ikasturtean osasunaren sustapenarekin eta hezkuntzarekin lotutako berrikuntza-proiektuak egiteko. guztira 133.899 euro emango dira diru-laguntza honen bidez.\nKulturako sailburuaren proposamenez, Jaurlaritzaren Kontseiluak dekretu bana onartu ditu, Moreda Arabako Santa Maria eliza eta Gaubeako Villanuevako presa, monumentu izendapenaz, sailkatutako kultura-ondasun deklaratzeko. Kultura Sailak Euskal Kultura Ondarearen Zentroari atxikitako Sailkatutako Kultura Ondasunen Erregistroan inskribatuko ditu elementu biak.\nDekretuetan ondasun horien mugaketak ere ezartzen dira, Santa Maria elizaren kasuan justifikatzen baita elizaren ingurumariko ingurumen-balioak, estetikoak eta bisualak babestu behar direlako, zeren eta Herriaren egituraren barruan, hiri-inguruaren zati bat baita, muinoaren goialdean nabarmen. Ondasuna behar bezala babesteak eta balioesteak zera dakar, elizaren ondoko inguruak ere babestea, bestela ez baita ulertzen ondasunaren jatorrizko izaera zeremoniala, ezta multzoaren batasuna bera ere edo hiri-bilbearen barnean egotea. Hori dela eta, mugaketak ez du soilik eraikina bera hartzen, ezpada ere haren ingurumaria.\nVillanuevako presari dagokionez, babes-inguruaren mugaketak ondasuna bera hartzen du, alde batetik, eta haren ingurumaria, bestetik, eta gutxieneko distantzia batzuk markatzen ditu, elementuaren kontserbazioa eta haren ezaugarriak bermatze aldera.\nMoredako Santa Maria elizaren egituran hainbat eraikuntza-etapa gainjartzen dira. Lehenengo etapari lotzen zaizkio oraingo elizaren aurreko beste baten aztarnak, seguru asko Erdi Arokoak; bigarren etapan (XVI. mendea) oraingo nabea eraiki zen, haren ganga-formako bi atalak, aurrealdea eta elizako koroa barne; hirugarren fasekoa da dorre-burua; XVII. mende bukaera eta XVIII.aren hasierakoak dira, azkenik, burualdea, gurutzadura eta hormetako pinturak. Geroztik egin diren aldaketek ez dute eraginik izan elizaren eite orokorrean.\nBarruan korua dago, bigarren fasean eraikitako arku kakotu baten gainean. Behe-ganga izardun bat du, lerro makurrak eta giltzarri laua dituena. Handik hara, 1.801. urtean, oraingo burdinazko baranda erantsi zitzaion. Sakristia oinplano angeluzuzenduna da, beheratutako kupula obaldun sabaiarekin.\nPresa Gaubeako udalerriko Villanueva herrian dago, Omecillo ibaian, urez hornitzen zuen errotatik 500 metrora HMrantz, zeina XVIII. mendean jada dokumentatuta baitago. Presaren eginbeharra ibaiaren ur-maila igotzea zen, aipaturiko errota kanalerantz indarrean jarri ahal izateko.\nPresak ibaiaren ibilguarekiko angelu txiki bat eginez eraikia dago; zurezko eta harrizko egitura bat da, tamaina eta malda ezberdinetako bi planok eratua. Beraz, urari goiti dagoen arranpala motzagoa da, malda handiagokoa; urari beheiti dagoena, aldiz, leunago jaisten da, presa-oinarria zulatu dezakeen ur-kolpea ekiditeko.\nEraketa honek zurezko estalki baten eraikuntza-moldea gogorarazten du, nahiz eta urari beheiti dagoen zatian egurra harrizko kordoiekin nahasirik agertzen den, kontrahorma moduan. Arrapalak azkentzen dituen gailurra 2,10 metro garai da eta 10,75 metro luze, eta piezaren sekzioa 0,35 metro.\nUrari goiti dagoen aldean, egituraren armazoia babesten duen zurezko estalkia ikus daiteke. Urari beheiti dagoena 3,5 metroko luzerako eta 0,25 metroko sekziodun enborrez osatua dago, tobazko harri-blokeekin nahastuta.\nUrari beheiti dagoen arranpalatik, udaldian, presa ohantzean finkatzen duen zurezko “parrilladura” ikus daiteke. Gutxi gorabehera metro bateko aldea duen erretikulua da, barnealdea harri-blokez beterik duena. Zurezko erretikulua burdinazko iltze batzuen bitartez tinkatuta dago, edota iltzeok arroka naturalaren irtenguneen kontra bermatuta.\nPresaren gailurretik 1,8 metrora, ezkerraldean, ura kanalera bideratzen zuen uhatea dago, gutxi gorabehera 1,10 metroko zabalera duena.\nPresa zurez eta harriz egindako egitura berezia da, Arabako Lurralde Historikoan dagoen bakarra. Zurezko presak sarri erabili bide ziren garai batean, gelditu diren arrasto ugariei eta dokumentazioari erreparatuz gero, baina gerora harrizkoek hartu zuten haien lekua. Horregatik, ez da ohikoa zur hutsezkoak edo tipologikoa mistoa dutenak –aztergai dugun honetan bezala– aurkitzea. Izan ere, Euskal Autonomia Erkidegoan gaur egun “in situ” ezagutzen eta kontserbatzen den bakarra dugu. Presa mota hau arkeologia industrialaren benetako erlikia dugu, jada desagertu diren antzinako eraketa eta tekniken testigu bakana. Azpimarratzekoak dira, bestalde, presaren eraikuntza-sistema mistoa –zura eta harria konbinatzen baititu–, haren kontserbazio egoera balekoa baina delikatua, eta haren interes historiko eta etnografikoa.\nAgindua, Kulturako sail¬buruarena, Euskal Autonomia Erkidegoko udalei eta toki-izaerako udalaz gaindiko erakundeei beren gazte-ekipamenduen sarea bultzatzeko 2011erako diru-laguntzak emateko modua arautzen duena.\nGobernu Kontseiluak Kulturako sailburuaren agindu bat onartu du, Euskal Autonomia Erkidegoko udalei eta toki-izaerako udalaz gaindiko erakundeei beren gazte-ekipamenduen sarea bultzatzeko 2011rako diru-laguntzak emateko modua arautzeko. Horretarako, 889.900 euro erabiliko ditu.\nKultura Sailak Euskal Autonomia Erkidegoko gazteria eta gizarte-ekintzaren esparruan jarduerak suspertzeko lanetan dihardu beste zenbait erakunderekin batera. Helburu hori lortu nahian, Euskadiko Autonomia Erkidegoko toki-erakundeei eta toki-izaerako udalaz gaindiko erakundeei beren gazte-ekipamenduen sarea bultzatzeko laguntzak eskaintzeko bideak ezartzen dira agindu horren bitartez, bai ekipamendu berriak eraikitzeko, bai orain daudenak handitzeko edo hobetzeko.\nLaguntzotarako 889.900 euro bideratuko dira. Euskadiko Autonomia Erkidegoan berezko izaera juridikoa duten toki-erakundeek eta berezko nortasun juridikoa duten udalaz gaindiko mankomunitate edo erakundeek —indarreko legeriaren arabera udal batek baino gehiagok eratuta egon eta nortasun juridiko berezkoa dutenak— jaso ahal izango dituzte soil-soilik agindu horretan adierazten diren diru-laguntzak. Udalaz gaindiko erakunde horiek, bakoitzaren estatutuetan aurreikusitakoaren arabera, bidezko gaitasuna eta egokitasuna erakutsi behar dute, beren jardun-esparruaren barruan, haien proiektuak behar bezala aurrera eramateko. Ez dira onuraduntzat joko beren estatutuetan gazte-politika erakundearen eskumenekoa dela jasota ez duten hainbat udalerriz osaturiko udalaz gaindiko erakundeak.\nDiru-laguntza jasotzeko modukoak izango dira berariaz 14 eta 30 urte bitarteko gazteentzako ekipamenduak izango dituzten higiezinak eraiki, eraberritu, egokitu edo handitzeko lanak egiteko profesional gaituek landutako proiektuen erredakzio-laneko gastuak, bai eta lan horiek 2011ko ekitaldian exekutatzeko gastu edota kostuak ere. Kasu guztietan, erakunde eskatzaileak gutxienez kostu osoaren % 30 finantzatu beharko du bere funts propioekin.\nDeialdi honetarako eskabideak aurkezteko epea hilabetekoa izango da, agindua indarrean jartzen denetik aurrera.


Ba al dago eboluzioa aurresaterik?\nMakila-intsektuak galderaren erantzule\nDenboran atzera egingo bagenu, izaki bizidunek berdin eboluzionatuko al lukete? Egungo puntu berdinera iritsiko al ginateke? Bada ikerketarik baieztatzen duena baldintza berdinen eraginpean izaki bizidunek norabide berean eboluzionatzen dutela. Horren adibide, azken glaziazioaren ondoren lakuak eta ibaiak kolonizatu dituen espinosoa dugu, izan ere, mundu mailan kolonizatu dituen gune desberdinetan behatu da arrain espezie horrek ezkatak galdu dituela eta finagoa egin dela. Bestalde, intsektu espezie desberdinek genomako eskualde berean mutazio berdinak pilatu dituzte eboluzioan zehar, landare toxikoez elikatzea baimentzen dietenak. Adibide horiek, ordea, salbuespen dira, eboluzioa zinez zorizkoa omen da. Hori baieztatzera dator makila-intsektu espezie batekin egindako ikerketa.\nMakila-intsektuaren bi formetako bakoitza bere ostalariarekiko dago egokitua\nKalifornian (AEB) bizi den Tinema cristinae makila-intsektuak bi forma edota ekotipo desberdin garatu ditu ostalaritzat duen landare espeziearen arabera. Forma bat hosto zabaleko landare espezie batean bizi da eta bestea, aldiz, hosto findun batean. Forma biek ere morfologia desberdina garatu dute norberaren ostalariaren hostoekin mimesi bidez kamuflatzeko. Sheffield-eko Unibertsitateko (Ingalaterra) Patrik Nosil-en lantaldeak makila-intsektu espezie horretako hainbat ale aztertu ditu, ekotipo bietakoak eta toki desberdinetan bilduak, euren genoma sekuentziatu eta ale bakoitzak bere ostalariaren hostoekiko mimesia nola garatu duen ebazteko.\nScience aldizkarian kaleratu duten lanean biltzen denez, ekotipo desberdinen artean diferentzia nabarmenak aurkitu dituzte genoma mailan. Espero zitekeen emaitza horretaz gain, ordea, ekotipo berdineko aleen artean ere diferentziak aurkitu dituzte. Zehazki, ikerlariek ondorioztatu dute ekotipo berdineko aleen genomaren %17 besterik ez dela modu berean aldatu. Datu horiek iradokitzen dute ostalariarekiko espezializazioak bultzatutako eboluzioa hein txiki batean aurresangarria izan daitekeen arren, eboluzio horretan zoriak pisu handiagoa duela.\nHorrez gain, ekotipo bateko intsektuak beste ekotipoaren ostalari den landarera pasatzean eta intsektu horien ondorengotza aztertzean ikusi dute biziraun duten ondorengoek DNAko gune zehatz batzuetan mutazioak pilatu dituztela. Gune horiek bat datoz, hain zuzen ere, ekotipo bien arteko desberdintasuna markatzen duten eskualdeekin. Datu horrek adieraziko luke ekotipo bien arteko desberdintasuna azaltzeko zoriaz haratago hautespen naturalaren pisua handia dela. Beste hitzetan, esan liteke ekotipo desberdinen agerpena hautespenak bultzatutako gertakari aurresangarria dela baina ekotipo horietako bakoitzak bere ostalariarekiko mimesia garatzeko zorizko bidezidor desberdinak har ditzakeela.


Ikastaroa: boluntariotzaren zikloa gure erakundeetan elikatzen - Bolunta\nIkastaroa: boluntariotzaren zikloa gure erakundeetan elikatzen\nIkastaroa: boluntariotzaren zikloa gure erakundeetan…\nErakundeen egunerokoa jarduera zurrunbiloan igarotzen da eta batzutan ezin dezakegu aztertu gure boluntariotzarekiko dugun laguntza eta garapen prozesua.\nBoluntan topagune bat sortu nahi dugu, boluntariotzaren zikloan arreta jartzeko, fase bakoitzean mantenugai ibilbide bat egiteko.\nErakunde nobelei lehen pausoei ekiteko gida gisa balio dien begirada bat, eta iparrorratza, beren ibilbidea orientatzeko. Eta erakunde beteranoenei beren prozesuei balio erantsia emango dieten jarraibideak eta gogoetak eskainiko dizkie.\nGure ikuspegia boluntario bakoitza zaintzeko premian jarrita dago, hori baita gure ekintzaren oinarria. Ibilbidean eta garapenean kalitatez eta berotasunez laguntzea. Eta jardunbide egokiak partekatzea inspirazio komunerako.\nBoluntariotza Eraldatzaile kultur eredurantz\nBoluntariotzaren zikloaren kudeaketaren fase bakoitza elikatzen eta balorea ematen: erakartze-informazioa, prestakuntza, komunikazioa-parte hartzea, laguntza eta jarraipena, esker ona, deslotura eta zikloaren itxiera.\nBoluntariotzaren praktika onen koordinazioari eta garapenari eta buruzko elkarrizketa.\nAzaroaren 9, 16 eta 23a (asteartea)


author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Sistema automatizatuak (Modulua)"\nEgilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa) Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Sistema automatizatuak (Modulua)\nAutomatismo Elektrikoak, Pneumatikoak eta Hidraulikoak (Modulua) Fabrikazio Mekanikoa (Lanbide Arloa) 7 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 7 Instalazioa eta mantenimendua (Lanbide Arloa) 7 Lanbide Heziketa Gehiago ... 7 Mantentze-lan elektromekanikoa (Heziketa Zikloa). Erdi maila 7 Mekanizazioa (Heziketa Zikloa). Erdi maila Sistema automatizatuak (Modulua) 6 Mekatronika Industriala (Heziketa Zikloa). Goi maila 5 Sistema elektrikoak, pneumatikoak eta hidraulikoak (Modulua) 3 Automatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) 3 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Metal Eraikuntzen Irudikapena (Modulua) 2 Metal-eraikuntzak (Heziketa Zikloa). Goi maila 2 Muntaia- eta mantentze-lan elektriko/elektronikoak (Modulua) 2 Sistema mekatronikoen irudikapen grafikoa (Modulua) 1 Fabrikazio-teknikak (Modulua) 1 Instalazio domotikoen eta automatikoen konfigurazioa (Modulua) 1 Sistema elektrikoak eta elektronikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...\n7 Curriculumeko baliabideak 7 Interneteko baliabidea 1 EIMAk onetsitako materialak 1 IRALEren materialak


Amancay Gaztañagak eta Lara Izagirrek aukeratu dituzte Benito Ansola V. Sariko hiru finalistak - Topagunea | Euskaltzaleen Topagunea\nEuskaltzaleen Topagunea - 19/11/06\nAmancay Gaztañaga sortzaileak eta Lara Izagirre zuzendariak Benito Ansola V. Sarietan finalista izango diren hiru lan aukeratu dituzte atzo ospatutako bileran. Epaimahaikide hauekin batera Johana Olabarria, Euskaltzaleen Topaguneko ikus-entzunezkoen arduraduna eta Aitor Gametxo Euskal Zine Bilerako koordinatzailea izan dira antolatzaileen ordezkari gisa.\nAukeratutako hiru proiektu hauek azaroaren 30ean Lekeition ospatzen den 42. Euskal Zinema Bileraren barruan defendatu behar dituzte. Ekitaldi horren itxieran irabazlearen eta lanaren izena jakinaraziko da, 3.000 euroko saria jasoz proiektua hamar hilabeteren barruan gauzatzeko helburuarekin.\nBenito Ansola sariak profesionalizaziorako bidean dauden euskarazko ikus-entzunezko sortzaileei laguntzeko eta euskarazko zinemagintzan harrobia sortzeko helburua du.\nEskarmentu handiko bi emakume hauek adierazi duten moduan, aukeraketa saila izan arren oreka bat lortzen saiatu dira, lan profesionalen eta amateurren artean, hasiberriei aukera emanaz eta maila profesionalagoa duten lanak bultzatzeko asmoarekin. Horretaz gain, proiektuen sendotasuna eta bideragarritasuna ere aintzat izan dute. Beste irizpideetako bat genero berdintasuna izan da, gaian eta produkzioan aukera berdintasuna bermatzeko.\nAntolatzaileek bi emakume hauek aukeratu dituzte epaimahaikide modura berain jakintza, esperientzia eta ikuspuntu anitzagatik. Amancay Gaztañagak antzerki lanetan mundu osoan biran ibili da eta aspaldian zuzendari lanak ere egin izan ditu. Lara Izagirre aldiz, Gariza Films ekoiztetxeko sortzailea eta zinemagileak, ikus-entzunezko lan asko daramatza lepoan, tartean Nazioarteko sariak jaso dituelarik\nEuskaltzaleen Topaguneak Euskal Zine Bilerarekin batera antolatzen duen Benito Ansola edizio berri honek hobekuntzak ekarri ditu aurreko edizioekin alderatuta.\nUrte honetan Amancay Gaztañagak eta Lara Izagirrek aurre-aukeraketa bat egin dute jasotako lan guztien artean baina hiru lan hauen egileak azaroaren 30ean ospatzen den 42. Euskal Zine Bileran ezagutuko dituzte aurrez-aurre. Izan ere, goizean finalista bakoitzak 45 minutu izango ditu Amancay eta Lara-ren aurrean lanak aurkezteko bilera pribatu batean. Arratsaldean berriz, hamabost minutuko defentsa izango dute 42. Euskal Zine Bileraren barruan ospatzen den ekitaldiko publikoaren aurrean.\nAurkezpen guztien ostean, epaimahaikideek iragarriko dute zein izan den Benito Ansola V. Sariaren irabazlea, 3.000 euroko saria emanaz. Egileak hamar hilabeteko epea izango du proiektua gauzatzeko eta Euskal Zine Bilerako hurrengo urteko edizioan estreinatuko da.


sarean.com: apirila 1999 Archives\n« martxoa 1999 | Main | maiatza 1999 »\n1999ko apirilak 29, Osteguna\nMamorro eta Gaztemaniak\ne-zineak ulertzeko bi modu\nMamorro fanzineak aro berri bati ekingo dio maiatzan, ohiko erara �paperean� 12 urtez publikatu ostean, atomoak utzi eta bit-etara pasatuko baita aurrerantzean. Honela, Bilboko fanzineetan ezagunenetarikoa den honek bere izateari utzi eta e-zine edo webzine bihurtuko da. Aldaketa hori aurkezteko jai bat antolatuko dute mamorrotarrek larunbatean Mina Espazion zortzietatik aurrera.\n1999ko apirilak 25, Igandea\n1999ko apirilak 22, Osteguna\n1999ko apirilak 18, Igandea\n1999ko apirilak 15, Osteguna\nEzaugarri hau baliatzen dute jolas eta lehiaketek\nUrrun geratu dira munduko webgune guztiak arratsalde batean ikus zitezkeen garaia, 1994an Yahoo bilatzailearen Filo eta Yang sortzaileek egiten zuten bezala. Egun, Batikanoko aita santuaren orrialdean sartu eta, bertan azaltzen diren loturetan klik eginez, orrialde porno batean egon gaitezke handik ordubetera, Disneyren gunea, Mumia Abu Jamal-ena eta Leticia Sabater bisitatu ostean. Eta dena jarraian, orrialde berririk zabaldu gabe egin dezakegu, estekak segituz. WWW famatuan nabigatzen ari denak aukerak eginez egiten du bere ibilbidea, konbinaketa posibleak kontaezinak direlako.\n1999ko apirilak 11, Igandea\nMP3, musikaren iraultza Interneten\nSoinua konprimitu kalitatea kaltetu gabe\nAzken hilabeteotan sarean zabaldu den soinu konpresio formatoak musikaren industria asaldatu du. Konpresio maila oso handiak lortu arren, formato honetan jarritako artxiboek CD kalitatea izan dezakete guk entzutean. Horregatik, artxiboen �abestien� tamainua hain txikia izanik abestiak sarearen bidez trukatu, hedatu, saldu eta eman egiten dira, askotan copyright legeak hautsiz.\n1999ko apirilak 10, Larunbata\nMerkataritza elektronikoa (III)\nAmazon.com eta Yahoo, lehenengoak izatearen arrakasta\nInterneten bidezko liburudenda da Amazon.com. Jeffrey Bezosek abian jarri zuen 1995ko udan, orduko Interneten erabiltzaile apurrei milaka liburu eskainiz. Negozio txikiak eskaintzen zuen liburu kopurua biderkatu du hiru urte hauetan, sarean erabiltzaileak biderkatu diren moduan eta gaur egun milioika titulu eskaintzen ditu mundu osoko erosleentzat. Jada ez ditu bakarrik liburuak eskaintzen, CDak, DVDak eta bideoak ere bai.\nMerkataritza elektronikoa (II)\nAdibideak Euskal Herrian\nMerkataritza elektronikoaren garapenari dagokionez, orohar, Europa EEBBekiko atzeratuta dago eta Euskal Herria Europarekiko ere bai. Urte gutxiren buruan sektore hau izugarri igoko dela aurreikusita dago. Iaz, EEBBetan 15.000 milioi dolar mugiarazi zituen, baina datorren urterako hamar aldiz gehiago izango dela dio Gartner Group ikerleen taldeak. Gu, betiko moduan, atzerago ibiliko gara. Geldiroago ibili arren, izugarrizko hazkundea izaten ari da arlo hau gure artean, adibide bakan baina esanguratsuak badira eta.\nMerkataritza elektronikoa (I)\nAzoka birtualeko dendariak\nErakusleihoa gure ordenagailuko pantaila dute, kokatuta dauden herria herrixka global eta birtuala da. Mundu osoa estaltzen duen merkatuan dira baina fisikoki inon ere ez. Denda hauen helbideak mapetan agertzen ez diren www.herrialdea.com/herria/kalea/zenbakia.htm gisakoak dira gutxi gora behera. Denda birtualak dira, Interneti esker agertu edo esparrua zabaldu duten merkatariak.\n1999ko apirilak 8, Osteguna\nSarea publikatzeko primerako lekua da.\nFanzineroen ametsa Interneten ari da gauzatzen. Esateko, idazteko edo marrazteko zerbait duen edonork jar dezake online e-zine edo webzine bat, horrela deitzen baitira sarean jartzen diren fanzineak. Inprimaketa eta banaketa gastuak kenduta, izugarri erraza da gehiegi mugitu gabe nork bere webzinea sarean eskegitzea.\n1999ko apirilak 1, Osteguna\nMultinazionalen aurkako kanpainak ere mugez gaindi\nEnpresa multinazioal handien jokaera maltzurrak salatzeko hainbat webgune sortu dira han hemenka, haietako batzuri min handia eginez. Enpresa hauek gehienetan herrialde pobreetan sortutako produktuak "lehen munduan" saltzen dituzte eta irudi kanpaina handiak egiten dituzte itxura ona emateko.


Kartoizko kutxa gogor batean bidaltzen da eskaria, aukeratutako produktuekin. Arreta handiz paketatzen dira produktu guztiak, den dena ezin hobeto iritsi dadin.\nEskaria adierazitako helbidean eta esandako pertsonari ematen zaio, bulego atentzioko ordutegian astelehenetik ostiralera.\nJasotzailea ez bada aurkitzen, garraio agentziak bigarren saio bat egingo du hurrengoko baliodun egunean. Hala ere entregatzea ezinezkoa bada, ohar bat utziko du helbidean eta eskaria zure eskura geratuko da hurbilen dagoen mezularitza bulegoan.\nIgorpenak balio ezberdinak izan ditzake entregatze zona, produktu mota, edo eta pisuaren arabera.\nIgorpenaren balioa edozein momentutan ikusi dezakezu erosketako organ, eta balioaren kalkulua erosketa egin baino lehenago kalkulatu dezakezu helbidea sarrarazten.\nProduktuak gure biltegitik irteten direnetik, entregatze denbora 1 – 3 baliodun egun dira Espainiarako beste tokietara, Espainiatik kanpo berriz, 4 – 7 baliodun egun.\nOrdainketa metodo ezberdin jartzen ditugu zure esku, gehien komeni zaizuna hautatu:\nOrdainketak kreditu edo zor-txartelekin egin dezakezu, 4B, Visa eta Master Card.\nNorberaren edo banku-datuen bidaltzea inplikatzen duten operazioak ingurune seguru baten bidez egiten dira. Bask Selekt-ek La Caixa-ren ordainketa pasarela segurua erabiltzen du. Ezinezkoa da sartutako datuak beste inork ikustea edo eta etetea.\nBestalde, txartelari buruz sartutako datuak ez dira inon erregistratzen, artez doaz Bankuaren TPV-ra.\nEskaria egin ondoren, e-mail bat jasoko duzu xehetasun guztiekin. Transferentzia egiteko ondorengo kontua erabili:\nTransferentzia egin ondoren, egiaztagiria info@baskselekt.com e-mailera bidali behar da. Egiaztagiria jaso bezain laster, zure eskaria bidaliko dugu.\n3) Paypal bidez\nPaypal-ek beraiekin kontratatua daukazun txartel edo banku kontuaren bidez ordainak egitea onartzen du.\n- Segurua da: Paypal-ek segurtasunez biltzen ditu zure datuak, eta merkatuan buru diren segurtasun eta iruzur prebentzio sistemekin babesten ditu.\n- Azkarra eta erreza: ez dituzu zure datuak behin eta berriz sartu behar. E-mail eta pasahitz batekin nahikoa da.\nErosketa bukatu ondoren, e-mail bat bidaliko dizugu erosketaren xehetasun guztiekin. E-mail hau ez baduzu jasotzen, mesedez, ipini zaitez kontaktuan gurekin lehen baino lehen.\nGure produktu guztien kostuetan BEZ-a sartura dago. Kobrantza Eurotan egingo da, zein herritan erosketa egiten den alde batera utzita, zeren bezeroaren bankua da diru-kanbioa egingo duenak. Gure prezioetan sartutako kanbioa, Europako Banku Zentralak onartutakoa da, eta hilero eguneratzen dira.\n2007, Azaroaren 16-ko Legegile Dekretu Errealeko 68. Artikuluan deritzon ondorioz, Bezeroak eskaria jaso ondorengo zazpi egunetan itzulketa egin dezake, honen kosteak bere gain hartuta.\nItzulketak onartzeko honako baldintzak bete behar dira:\n- Eskariak zeuzkan produktu guziekin itzuli behar da, bere jatorrizko enbalatzean eta jatorrizko zigilua apurtu barik, bere osagarri guztiekin eta egoera onean.\n- Jatorrizko enbalatzean ez datozen itzulketak ez dira onartuko. Garraioaren edo beste arrazoizko kausa baten ondorioz jatorrizko enbalatzea hondatuta badago, enbalatze antzeko bat erabiliko da itzulketa egiteko. Kasu guztietan emate-agiriaren kopia bat sartu behar da itzulketa arrazoiak komentatuz.\nAzkeneko kasuan bakarrik Bask Selekt-ek itzulketa kosteak onartuko ditu, eta baita produktu berriaren eroate kosteak.\nItzulketarako prozedura e-mail batekin hasten da, info@baskselekt.com helbide elektronikora bidalita.\nE-mail honetan eskariaren datuak zehaztu behar dira, itzulketarako arrazoiak eta produktuaren argazki bat nola iritsi zen ikusteko.\nLehen baino lehen erantzungo dugu e-mail honi.\nBaldintza guztiak bete ezkero, eskariaren kostea ordainduko dugu edo eskari berri bat bidaliko dizugu, elkarren arteko adostasunez erabakia zein den errespetatzen.\nBask Selekt S.L. ez da prozedura hau betetzen ez duten itzulketen kosteez arduradun izango.


diciembre | 2013 | "Nola maite zaituen jakingo bazenu" (JM)\nJAINKOA, INORK INOIZ IRUDIKATU IZAN EZ BALU BEZALA\n2013/12/20 2013/12/18 / rafaal\t/ Deja un comentario\nJainkoak gure ondoan, gugandik gertu egon nahi du. Hauxe da, hain zuzen, Gabonetako mezua. Baina BERE MODURA egin nahi du, ez guk nahiko genukeen bezala. Ebanlejioan agertzen den Jainkoa horrelakoa da: negartia, ahula, kulturgabekoa, … ikasteko gurasoen beharra izan zuena, bide zuzena aukeratzeko artzainen laguntza behar zuena, opariak jasotzeko aztien eskuzabaltasuna behar zuena.\nBatzuentzat baliogabeko ezaugarri gutxi batzuek jakinarazten digute Jainkoa jaio dela, hortxe dugula:pobrezia, itxaropena, poztasuna, ahultasuna, esker ona,…\nGABON ZORIONTSUAK, INORK INOIZ IRUDIKATU IZAN EZ BALU BEZALAKO GABONAK OPA DIZUEGU.\n2013/12/19 2013/12/01 / rafaal\t/ Deja un comentario\nMOTA Irudikapena – Begiespena\nMUSIKA La Misión – On Earth as It Is in Heaven\nErlaxazio-irudikapenerako teknika aprobetxatuko dugu Eguberriaren misteriora hurbildu ahal izateko. Kontakizuna ezagutzen duzunez, artzainetako bat izango zara. Har ezazu oinarrizko jarrera.\nIrudika ezazu artzaina zarela, zerupean egiten duzula lo, baina adi, ardiak zaindu behar dituzu eta. Izarrak zeruan, hotz egiten du agian… Baina ezin duzu lorik egin, kezkatuta zaude, abailduta. Oso pobrea zara, ez zara ardien jabea, ez duzu etxerik, ezta jatekorik; jendeak gaizki begiratzen dizu, mesfidantzaz eta arbuiatu egiten zaitu… Horrek guztiak bakar-bakarrik eta triste sentiarazten zaitu gauero (etenaldia)\nOrduak aurrera doaz eta lo egin barik jarraitzen duzu, baina sentipen arraro bat duzu, azaltzen zaila baina berezia den zerbait. Altxatzen zara eta ikusten duzu inguruko beste artzainak ere zutitu, hitz egin eta abiatzen direla. Haiei lotzen zatzaizkie, ez dakizue zer gertatzen ari den, baina intuizioak itxaropena piztu dizue zuen barnean eta herrirako bideari ekitera bultzatzen zaituzte\nInguruetan, herrira iritsi baino lehentxeago, jendea dago gau askotan abereak utzi dituzuen leize batean. Bikote bat da, gazteak, baina emakumea ama izan da. Pena ematen dizuete, zuek baino pobreagoak eta zuek baino baztertuagoak direla iruditzen zaizue. Horregatik hurbildu eta lagundu egiten diezue. Pozik dirudite. Erditzearen arriskua pasatu da eta dena bide onetik doa. Irria kutsatzen dizuete, gerturatu eta haurtxoaren alboan esertzen zarete. Beti lastoa botatzen duzuen aska batean dago umetxoa! Umeari begira geratzen zarete. Haurtxoa hain da hauskorra ezen samurtu egiten zaituzten eta ezin diozuen begiratzeari utzi. Bertan gelditzen zarete, umeari begira eta guraso berriekin hizketan. Gutxi hitz egiten duzue, baina oso gustura sentitzen zarete. Umearen samurtasunak eraldatu egiten zaitu. Zergatia jakin gabe, gauaren larritasuna desagertu da. Nahi baduzu har dezakezu umea besoetan. Mariak baimena ematen dizu begiradaz. Zuk, ardiak eta ahuntzak besterik ezagutzen ez duzunez, zer egiten duzu haur jaio berri horrekin besoetan? (etenaldia)\nDenbora aurrera doa, aro berezia, adiezina, magikoa da, baina joan egin behar zara. Umea askan utzita agur esaten diezu. Landetara doan bideari ekiten diozu, ardiak esnatzen hasi dira. Eguna argitu bitartean urruntzen zara. Zer gertatu den, zergatik ez dakizu, baina badakizu zerbait aldatu dela zure barnean, zugan bake eta zoriontasun berriak piztu direla, itxaropenak zure beldurrak aldatu dituela. Bizia ederra dela sentitzen duzu, merezi duela, artzain hutsa izanda ere haurtxoak eta haren familiak maite zaituztela eta sentipen horrek dena aldatu du. Gogoratzen dituzu, haiekin eman duzun denbora ere bai. Sentitzen duzu haiek zugan idatzi dutena ez dela inoiz ezabatuko. Zergatia ulertu barik, altxatzen duzu begirada, besoak zeru argira eta eskerrak ematen dizkiozu Jaungoikoari behin eta berriz.\nAzaldu sentitu edota irudikatu duzun zerbait, ahaztu nahi ez duzun zerbait.\nBestetik, Eguberriko egunetan eszena hau gogoratzera gonbidatzen zaitugu.\nABENDUALDIA. JAINKOA UME BIHURTU DA ETA GURE IRRIA AZALZTEKO GURE BESARKADA NAHI DU.\n2013/12/18 2013/12/11 / rafaal\t/ Deja un comentario\nUSTE BAINO ZORIONTSUAGOAK GARA?\nKAMARA BATEK ERRITMO MOTEL BATEZ EGUNEZ EGUN GURE BIZITZA GRABATUKO BALU, IRRI EGITEN GRABATUKO GINTUZKE? KEINU ATSEGINAK IZANGO GENITUZKE?\nZoriontsaunaren misterioa… Jandroren eskutik ( Hormiguero telesaiokoa).\nJandrok ume txikien zoriontasuna aztertzen du, horretarako oso erritmo moteles grabatzen ditu. Azter itzazu detaile guztiak; txupeteak edo gozokiak ez dute lortzen amak lortzen duena.\nALAITASUNA; JESUS JAIO DA ETA.\n2013/12/17 2013/12/11 / rafaal\t/ Deja un comentario\nGazte talde batek kanta hau sortu du Gabonetako esanahia eta garai honetan bizi izaten dutena azaltzeko.\nEuren ustez maitasuna ume bihurtzen da, Jesus jaio da eta berarekin batera ilusioa, itxaropena, mundo hobea lortzeko borrokan jarraitzeko utopia. Utz dezaguin alaiatasun hori munduan zehar zabaltzen.\n2013/12/16 2013/12/11 / rafaal\t/ Deja un comentario\nAtzoko Ebanjelioak gogoratu zigun Juan Bautista kartzelan sartu zutela protesta egiteagatik, beranduagoa hil zuten, Jesusekin gertatzen zen bezala. Berdintasunaren alde jokatzea eta pertsonak askeak izan daitezen lan egitea ez da inoiz lan erraza izan.\n“Jesusek erantzun zien: «Zoazte eta Juani kontatu ikusi eta entzun duzuena: itsuek ikusi egiten dute, elbarriak ibil daitezke; lepradunak garbi geratzen dira eta gorrek badute entzutea; hildakoak berpiztu egiten dira eta txiroei Ebanjelioaren mezua helarazten diete»” Zenbait pertsonak errealitatea eraldatzen dute; Mandela eta Jesusek egin zuten bezala. Euren testigantzek lagun diezagukete jendearen bizimodua hobetzeko erak bilatzen.\nMe-note: Pertsonen bizitzetatik, zer miresten dut?\nESKERRIK ASKO HEGO AMERIKAREKIN ERAKUTSITAKO ELKARTASUNAGATIK\n2013/12/13 2013/12/11 / rafaal\t/ Deja un comentario\nUrtero bezala, egun hauetan gure GKEak (Hego Amerikarekin Elkartasuna) hango jendeari laguntzeko aukera eskaintzen digu. Aurten “Anai-arrebak” lelopean lan egingo dugu; hortaz, gugandik urrun dauden anai-arrebei lagundu behar diegu. Ikastetxeetan eskaera desberdinak egin dituzte, begibistakoa da materila dena ezinbestekoa dela, baina haiekiko sentimenduek, zuek bezalako ikasleekin sor litekeen “felling-a”,… ere badu garrantzirik.\nBAIEZKORTASUNEZ JOKATZEA ERABAKI AHAL DUT:\n2013/12/12 2013/12/01 / rafaal\t/ Deja un comentario\n2013/12/11 / rafaal\t/ Deja un comentario\nGabonak ospatu aurretik Abendualdia dugu, Aurten igandean, abenduak 1, hasi da eta Gabon-gaua ospatzean amaitu egiten da.\nKristau eta fededunotzat oso garai polita da itxaropena sendotzeko eta Erredentorearen zain gaudelarik, gure arteko elkartasuna bizitzeko aukera dugu.\nAbendualdi hitzak (erderaz Adviento) latinetik dator ADVENTUS, honen esanahia VENIDA, LLEGADA.\nGure ondoan ibiliko den norbaiten zain gaude,.. ( Juan Magánen kantan bezala).\nJudu-herriaren historia gogoratzen gustatzen zait, ITXARPOPENEZ EUREN HERRIAREN SALBAMENA ITXAROTEN ZUTEN; OZENKI ABESTUTA ERE: ITXARONGO ZAITUT, ITXARONGO ZAITUGU,…\nEta zuk… zer lotura izan dezake Tadeo Jonesen soinu-bandak gaurko hizpidearekin?\nESKERRIK ASKO MADIBA\n2013/12/10 2013/12/06 / rafaal\t/ Deja un comentario\nSoy el capitán de mi alma. (W. Ernest Henley )\n2013/12/09 2013/12/07 / rafaal\t/ Deja un comentario


BALOREAK – Nortalia Gestión\nGURE BALOREEKIKO KONPROMISOA\nGure baloreei fidel izan gaitezke, Nortalia Gestion osatzen dugunon konpromisoari esker. Baloreok, hain zuzen ere, oinarrizko zutabe dira enpresan, eta lan ildoa indartzen dute. Gainera, langile ororen hobekuntza bultzatzen dugu, kide eraginkor, arduratsuak izan eta bikaintasunaren bila ibil daitezen beti.\nLaguntzeko konpromisoak; ezaugarririk onenak erakutsi, bezeroarenganako arreta ona eta emaitza onak dakartza.\n25 urteko eskarmentua dugu, gure enpresak ezbehar eta larrialdiak bideratzen ditu, Euskal Autonomia Erkidego eta Miranda de Ebroko enpresa, elkarte eta etxeetako zaharberritze, mantentze eta egitasmoak betetzeaz arduratzen da.\nEpeak betetzen ditugu. Behar gaituzunean, hor izango gara, orduoro eta egunero urte osoan zehar. Bikaintasunaren bila, kasuan kasuko laguntzarik onena emango dizugu.\nGehien jota, 3 orduko epean laguntza jasoko duzu. Etxeko ezbeharrak kudeatzeko Apuyen taldearen software-ak (PWGS) itxaronaldiak saihesten ditu. Teknologia honen abantailetako bat, gunearen arabera, laguntzaileen kokapen automatikoan datza. Hala, ez dira eginbeharrak bikoizten eta askoz ere arinago erantzun dezakegu.


Ikastetxeko hizkuntzen ikaskuntza-irakaskuntzari eta erabilerari dagozkien alderdiak biltzen ditu Hizkuntza proiektuak, haien trataerari koherentzia emateko. Hizkuntzekiko lan-tresna integrala da ikastetxearen komunikazio-testuinguru osoari eragingo diona (ikas-irakaskuntzei, eskolako zein ikastetxea txertatuta dagoen gizartearekiko harremanei).\nHizkuntza taldea. Berritzegune Nagusia\nIkastetxe bakoitzak, hizkuntzen irakaskuntzarekin eta erabilerarekin lotutako alderdi guztiak ondo planifikatzeko, Ikastetxeko Hizkuntza Proiektua egin behar du. Ikaskuntza prozesu osoan hizkuntzak irakastearekin eta erabiltzearekin lotutako irizpideak garatu behar ditu Proiektu horrek, bai eta Hezkuntza Proiektuan jaso ere, eta bestalde, Curriculum Proiektuan hizkuntzen trataera ere zehaztu behar du. Halaber, ikastetxeko dokumentu guztiek hartu beharko dituzte oinarri Proiektuan jasotako erabakiak.\nEuskara da euskal kulturaren ardatza. Horregatik, euskara ikasketa-hizkuntza izateaz gain, eskola-bizitzako hizkuntza izango da. Eskolako jardueren hizkuntza nagusia eta sozializazio esparru esanguratsuenetan integrazio hizkuntza da. Horretarako, besteak beste, Normalkuntza Plana izango dugu indarrean.\nEuskaraz bizitzea izango dugu helburu; horretarako, komunitatea osatzen dugun kide guztion motibazioa, ezagutza eta erabilera elikatuz eta indartuz. Kanpo harremanetarako ere euskara lehenetsiko da.\nDerrigorrezko irakaskuntza amaitutakoan ikasle guztiek bi hizkuntza ofizialak ongi ezagutu behar dituzte ahoz zein idatziz bietako edozeinetan komunikatzeko. Era berean, gutxienez atzerriko hizkuntza batean, oinarrizko komunikazio gaitasunak garatuko dira.\nIkasleek euskara ardatz nagusitzat hartuta, Derrigorrezko Hezkuntzaren amaieran euskaran eta gazteleran maila aurreratua lortzea eta nahikoa ingelesean, eta baita 4. hizkuntza ikasteko aukera izatea ere. Euskarak lehentasuna behar du, berdintasuna lortzeko, bi hizkuntza ofizialak jakin eta erabil ditzaten. Era berean, Ebazpenak hobekuntza bultzatu nahi du atzerriko hizkuntzan eta horretarako bi bide proposatzen ditu: atzerriko hizkuntzako prestakuntza irakasleentzat eta Ikastetxeko Hizkuntza Proiektua.\n2014ko ekainaren 27ko EBAZPENA, 7. artikulua\nEuskara oinarri hartuta, eleaniztasunerantz\nHernani BHIk bi ikasturteko proiektua abiarazi zuen 2014-2015ean eta 2015-2016 ikasturtean aurrera egin du Hizkuntza Proiektua landu eta osatzen. Helburu dira hizkuntzen gaitasunak oro har hobetzea eta eleaniztasuna bultzatzea, bereziki euskararen gaitasun maila eta ikasleen atzerriko hizkuntzarena igotzea. Hala jasotzen da ikastetxeko Hobekuntza Planetan eta UKPean.\nEuskararen erabilerari dagokionez, ikastetxeak aspaldi onartua du Hizkuntza Normalkuntza Plana. HNPko Mintegian hartzen du parte eta urtero egiten du planaren jarraipena eta ebaluazioa. Batzordeak ere osatuak ditu, bai ikasleekin eta baita guraso eta irakasleekin ere plana eguneratu eta euskararen normalkuntzaren arloan hainbat jarduera aurrera eramateko.\nAtzerriko hizkuntzari dagokionez, hauek dira ikastetxearen egitasmoak azken urteetan:\nJarduerak (ikasle taldeak, mailak) 2014-15 Eleaniztasuna\nAKI (Ahozko Komunikazioa ingelesez)\nJarduerak (ikasle taldeak, mailak) 2015-16 Eleaniztasuna\nTeknologia eta Etika\nIrakasleen prestakuntza atzerriko hizkuntzetan:\nCLIL ikastaroa, B2tik gorako titulazioa duten irakasleentzat eta Ingeles mintegiko kideentzat.\nAtzerriko hizkuntzan prestakuntza saioak, ingelesa B1 maila\nContent and Language Integrated Learning. It refers to teaching subjects such as science, history and geography to students through a foreign language. This can be by the English teacher using cross-curricular content or the subject teacher using English as the language of instruction.\nAtzerriko hizkuntzan prestakuntza saioak, frantsesa A2-B1 maila\nBestelako prestakuntzak eta lantaldeak (Berritzeguneko Mintegia, Ikastetxeko Hizkuntzen Trataera Bateratua lantaldea)


Maiatzak 6, eskerrik asko - Aiaraldea.eus\nMaiatzak 6, eskerrik asko\nAiaraldea Bat 2018-05-15 22:21 Politika\nMaiatzaren 6ko herri galdeketaren irudi bat. / Aiaraldea.eus | Ikusi handiago | Argazki originala\nEuskal Herriaren historia egun bereziez eraikitzen ari gara. Herenegun izan zen bezala, atzo egun handia guretzat guztiontzat, bai Aiaralde osoan bai Bizkai, Araba eta Nafarroako beste hainbat herritan, geure geroaren jabe izateko bidean aurrerako urrats bat egin baikenuen, gure erabakitzeko eskubidea erabilita. Beste bihar batzuk, etzi eta etzidamu batzuk etorriko dira, eta guk, erabakiz erabaki, egun handi egun eder bilakatuko ditugu. Geroa gurea da.\nEz da makala izan! Egin dugun lana ez da makala izan, beti giro onean, eta lehenengo helmugara iritsi gara: milaka herritarrek erabaki dute; batzuek bozkatuz beren erabakitzeko eskubidea erabili duten bezala beste batzuek ez bozkatuz, oro bere buruaren jabe. Horixe nahi dugu AIARALDEA BAT eta GURE ESKU DAGO-ren izenean dihardugunok, hots, herritar guztien arazo diren zeretan heritarrek berek eta ez bestek erabaki dezaten, demokrazia horixe baita. Eta guk demokraziari bai esaten diogu.\nMaiatzaren 6ak ez du mugarri bat eraiki mugarik gabe nahi dugun gure herrian, baina zedarri eder bat bai gure xedearen bidean. Har dezagun bidea!. Goraintziak Aiaraldeko - eta Portugalete, Zubieta, Zuia, Lezaun, Doneztebe, Arakaldo, Donamaria…- herri guztietako herritar guztiei, zahar eta gazte, etorkin, arrantzale, langabetu, ikasle, nekazari, langile, musikari, pentsiodun...botoa eman zutenei eta ez zutenei.\nZein egun ederra atzokoa! Eta zein egun ederrak dituzkegun ekiz! Hurrengoa, ekainak 10, euskal hiru hiriburu lotzeko giza-katea. Zazpiak bat egin arte luzatu behar dugun katea. Gure katea ez da eten.


Estali ezin denaz - Bizkaiko Hitza\nEstali ezin denaz\nBaina ez dezagun ahatz estaltzeko egindako eginahalek azpian zer ezkutatzen den ikusteko gogo handiagoa pizten digutela.\n2021, otsailak 05 Bizkaia, Iritzia 367\nBihar urtebete Zaldibarko zabortegiaren ezbeharretik. 2020ko otsailaren 6an hasi zen mendiz mozorrotutako zabortegia goitik behera erortzen, eta, ordutik, ez dio jausteari utzi. Erori dira lanean hildakoak, gezurrak, errua ezkutatzeko estrategiarik makurrenak, diskurtso hutsak, trajedunen argazkiak, etxekoen mina, ingurukoen amorrua, elkartasun uholdea… Oraindik ere gertatutakoa argitzeke dago, gorpuetako bat aurkitzeke, ardurak eta erantzukizunak banatzeke, berriz halakorik gerta ez dadin egin behar ez zuketenaz hitz egin behar luketen horien damua entzuteke…\nUrtebetean gauza asko pasatu da harrezkero, eta komunikabideek zer esango pasatu dugu nahi baino denbora gehiago. Dena delako gertakariak eragindako krisi politikoa edonon gertatuta ere, komunikabideen aurrean antzezten da beti. Bakoitza berearen defentsan hasten da, eta, defendatu beharraren defendatu beharraz, eztabaidaren helburua lausotu egiten da. Berdin da zer, norbera eta norbereak salbatzea bihurtzen da lehentasun. Eta eztabaidaren gaia ertzen batean gelditzen da, itsaso zakarrak alderik alde darabiltzan zuhaitz adar eta kortxo zati kolpatuen antzera; harik eta, hurrengo oldarraldi batek berriz astintzen dituen arte. Eta joan-etorrian dabilen auzia desegiten den bitartean, ozen entzuten da bataren eta bestearen iritzien orroa.\nInauteriak garai aproposa izan ohi dira beti salaketa sozialerako, lotsatzen gaituena azaleratzeko edota pil-pilean dauden gaiei umorez heltzeko. Aurten, baina, ez ditugu ikusiko gure herrietako kaleak kolorez eta jendez beteta. Beharbada, izango da launaka mozorrotzeko aukerari helduko dionik edota balkoiak dekoratzeko erabakia hartuko duenik. Aurtengoak ohiko inauteriak balira, izango litzateke zer jantzi eta zer kontatu. Karroza bat pasatuko litzateke Wuhango azoka balitz legez dekoratua, hamar begidun eta aurpegi maltzurdun zomorro bat erreginatzat lukeena. Haren ondotik, ospitale baten itxura duen karroza handi bat imajinatzen dut desfilean, batzuk txertoa hartzeko ilara egiten, eta beste batzuk txertoa hartu eta lagunak txerto erronda batera gonbidatzen.\nInauterietan beti izaten da norberari sekula otuko ez litzaiokeen mozorro hori edo ideia hori ikusteko aukera. Kalean nekez ikusten diren emakumez mozorrotzen diren gizonak ere ez lirateke faltako, beraien titietako globo eta ileorde luzeekin. Ustez emakumeei barrez, ustez beraien buruez harro; eta benetan zeinen nabarmen, zeinen gartsu, zeinen gogoz beraien buruei onartzen ez dieten ukapen horri bide emateko… Kale berdintsuetan elkartuko ginateke beste kulturez ezer jakin ez eta gutaz horrela inor mozorrotzerik nahiko ez genukeenok: indioak, mexikarrak, ijitoak…\nGarai ederrak dira inauteriak mozorroez hitz egiteko; zer garen eta zer dirudigun. Mozorrotzea estaltzea da, baina baita nabarmentzea ere. Estali daiteke gertatutakoa oihal beltzez, suminduraz, besteei errua botaz, norbere burua zurituz, atentzioa beste ertz batean jarriz… Baina ez dezagun ahatz estaltzeko egindako eginahalek azpian zer ezkutatzen den ikusteko gogo handiagoa pizten digutela.


Eitzako jaietan, herri kirol desafioa | Otamotz\nHiru aizkolari eta korrikalari bat: herri kirol desafioa egin dute Zumarragako Eitzako jaietan. Odei Ezpeleta eta Elorriaga II.-a aizkolariak, Elorriaga I.aren aurka aritu dira lehenik; segidan, bi aizkolari gazteak Alberto Fernandez korrikalariaren aurka egin dute desafioa. Eitza tabernaren 10. urteurrena dela eta antolatu dute ikuskizuna, eta tabernaren beraren kanpoaldean aritu dira kirolariak lehian. Horretaz gain, beste hainbat ekitaldi ere egin dituzte Eitzako jaiei amaiera emateko.\nGoizean, diana jo dute eta meza egin dute bertako ermitan: Goiargi abesbatza arduratu da ekitaldia girotzeaz. 12:30ean Irrintzi taldeko dantzariek dantza egin dute pilotalekuan, eta 13:00etan Zumarragako bandak kalejira egin du. Arratsaldean ere, beste hainbeste: musikaz gozatzeko eta dantza egiteko aukera izan dute auzoko bizilagunek.\nEitzako jaiakherri kirol apustuasliderzumarraga


1.- Osoko bilkuren maiztasuna\n2.- Batzorde informatiboak sortzea eta osatzea.\n3.- Organu kolegiatuen udal ordezkariak izendatzea: Mankomunitateak, Erakunde autonomoak, Sozietate merkantilak, Asoziazioak, e.a.\n4.- Alkate dekretu hauen berri ematea:\nGobernu Batzordeko partaideen izendapena.\nBatzorde informatiboetako lehendakarien izendapena.\n5.- Pertsonal ebentualaren ezaugarriak eta lan sariak xedatzea.\n6.- Erabateko dedikazioz aritu behar dutenen eta gainontzeko Korporazioko partaideen asistentzi, indemnizazio eta ordainsariak xedatzea.\n20150707.pdf 217.23 KB


19/20ko Eurokopako 1. jar: Lointekek galdu egin du Perfumeriasen aurka (62-59)\nEurokopako 1. jardunaldia\nGernikarrek defentsako lanean oinarritu dute euren lan ona, eta gertu izan dute luzapena behartzeko aukera.\nNikolina Milic, aurretiko partida batean. Argazkia: gernikasaski\nGernika Bizkaiaren beste garaipen bat Emakumezkoen Ligan\nLointek Gernikaren Eurokopako etxeko partidak, EiTBn\nLointek Gernika Bizkaiak galdu egin du Perfumerias Avenida taldearen aurka Würzburg pabiloian, Eurokopako multzoen faseko lehendabiziko jardunaldian (62-59). Bizkaitarrek oso neurketa serioa jokatu dute defentsako lanean oinarrituta, baina ez dira gai izan egindako jardun ona garaipen batekin biribiltzeko, nahiz eta luzapena behartzeko zorian egon diren.\nMario Lopezen taldea nagusi izan da lehen laurdenaren amaieran (15-19), eta nahiz eta atsedenaldira heldu orduko etxekoek markagailuari buelta eman dioten, lehia oso parekatuta joan da (33-32).\nHirugarren laurdenaren hasieran, Salamancako taldeak bizitu egin du jokoa, eta 11 puntuko zuloa zabaltzea lortu du (46-35, 27. min). Dena den, Gernikakoek borrokan segitu dute, eta, 3 eta 8ko partzialarekin, aldea murriztu dute azken laurdenera sartu orduko (49-43).\nHori gutxi ez, eta Lointek neurketa bi puntura estutzeko gai izan da, amaierara iristeko segundo urri batzuk besterik geratzen ez zirenean (61-59).\nOrduan, Gernikakoek falta bat egin dute denbora geratzeko asmoz, eta etxekoek bi jaurtiketa libre eduki dituzte partida behin betiko erabakita gera zedin. Haatik, bakarra saskiratu dute, eta gernikarrek segundo bat eta 40 hamarren izan dute hiruko bat erdiesteko, baina ez da posible izan. Horrenbestez, garaipena Salamancan geratu da.\nLointeken aldetik Gaby Ocete nabarmendu da 18 puntu sartu eta 20ko balorazioa erdietsita. Etxekoen jokalaririk nabarmena, berriz, Evelyn Akhator izan da (13 puntu eta 23ko balorazioa).


2011-Nanoteknologiari eta nanomagnetismoari buruzko kongresua Ordizian | Batxilergoa Jakintzan\n2011/05/24 2012/07/31 by koroirastorza\n2011-Nanoteknologiari eta nanomagnetismoari buruzko kongresua Ordizian\nAlbisteak, Hitzaldiak eta bilerak, Irteera\n<!–[CDATA[ Maiatzaren 31n hasi eta ekainaren 4a bitarte Nanoteknologiari eta Nanomagnetismoari buruzko Nazioarteko Kongresua egingo dute Ordizian. Kongresua datorren ostegunean aurkeztuko dute Donostian, baina horren aurretik, hilaren 24an, gaiarekin lotura duen lehen ekitaldia izango da Barrena kultur etxean.� Lehen hitzaldia 19:00etan hasiko da.\nJulian Gonzalez Estevez lazkaotarrak Magnetismoa, makro ingurunetik nano ingurunera igarotzea hitzaldia emango du.\nJuan Jose del Val Altunak, berriz, Ikerketa-karrera eta zientzia-lana zientzian.\nEkainaren 2an edo 3an\nOrdiziako Herri Antzokian izango da hitzaldia, 10:00etan hasita.\nAlbert Fert irakasle eta 2007ko Fisika Nobel Sariduna, eta Antonio Hernando Madrileko Universidad Complutenseko katedraduna izango dira hizlariak. Karrera zientifiko ikertzailearen estimuluak eta motibazioak gaiaren inguruan ariko dira hizketan. Hitzaldia ingelesez izango da, baina euskararako aldibereko itzulpena egongo da. Gure irakasle eta Batxilergoko ikasleak han izateko ahalegina egingo dugu.\nHurrengo egunean Goierri Berrikuntza Gunea izango da elkargunea. Stuart Parkin estatubatuarra eta Japoniako Kaneo Mohri irakasleak ikerketari eta garapenari buruz ariko dira, 10:00etan hasita. Bilketa eta grabazio sistema berriak eta Toyota taldearentzat eginiko mikro-nanosensore garapena izango dira gai. Hitzaldi hau ere ingelesez izango da, eta gaztelaniarako aldibereko itzulpena egongo da.\nJakintzako Batxilergoan azterketa garaian gaude eta ez da garai hoberena, baina aukera aparta dugulakoan gaude eta ekainaren 2ko hitzaldian hantxe izateko asmoa dugu! Animatu eta Omarri eman izena, tokia erreserbatu nahi dugu-eta!]]>\n← Previous Post 2011-Batxi1-OHIKOAK\nNext Post → 2011-Ekaineko klaseak\nAnonimoa 8:54 2011/05/24


Finlandiako hiri batek sariak eskaintzen dizkie bertako biztanleei ekologiko bihurtzen badira — Gaztezulo\nFinlandiako hiri batek sariak eskaintzen dizkie bertako biztanleei ekologiko bihurtzen badira Europar Batasunak finantzatutako kanpaina honek ibilgailu kutsakorren erabilera murrizteagatik autobus txartelak eta elikagaiak bezalako sariak eskaintzen ditu. https://www.gaztezulo.eus/albisteak/finlandiako-hiri-batek-sariak-eskaintzen-dizkie-bertako-biztanleei-ekologiko-bihurtzen-badira https://www.gaztezulo.eus/albisteak/finlandiako-hiri-batek-sariak-eskaintzen-dizkie-bertako-biztanleei-ekologiko-bihurtzen-badira/@@download/image/183808.jpg\nEuropar Batasunak finantzatutako kanpaina honek ibilgailu kutsakorren erabilera murrizteagatik autobus txartelak eta elikagaiak bezalako sariak eskaintzen ditu.\nLathi, Finlandiako hiriak, dioxido karbonoa murrizteko jokabideak burutzen dituzten biztanleak saritzen ditu. Honela, garraio publikoa erabiltzea, paseatzea edo bizikletan ibiltzea bezalako jokabideek saria dute. Autobus txartelak, elikagaiak edo hiriko kafetegiren batean kafe bat irabazi ditzakete.\nEkimen honek ingurumena errespetatzen duten bizi estiloak bultzatu nahi ditu, autoen erabilera gutxituz eta honela kutsadura ere murriztuz. CitiCap bezala ezagutzen den proiektuan biztanleei beraiek sortzen dituzten karbono igorpenak arakatzeko aukera eskaintzen die. Aplikazio baten bidez ikusi dezakete zenbat igorpen sortzen dituzten autoan, garraio publikoan, oinez edo bizikletan. Astero karbono igorpen batxuena dutenek euro birtualak eskuratuko dituzte eta hauek piztinera joateko, autobus txarteletan edo elikadurengatik aldatu ditzakete.\nEkimen honen arduraduna den Anna Huttunek dionez: Lahti hiriak oraindik autoarekiko menpekotasun handia du: Gure helburua 2030. urterako desplazamenduen %50 garraio jasangarriaren bidez egitea da.\nMomentuz, finlandiako hiri honetan egiten diren ibilbideen %44 jasangarriak dira. Epe luzera begira, ekimen honen helburua jokabide ekologikoak estimulatzeko metodologia berri bat garatzea da.\nEgun 2.000 pertsonek jaitsi dute aplikazioa eta aldi berean 200 erabiltzaile aktibo egotera iritsi dira. CitiCap ekimenak interesa piztu du mundu osoan.


Astelehena, 2017(e)ko urria(r)en 16-(e)an 15:15etan\tBerriak\nUrriaren 16an, Emakume idazleen eguna ospatzen da. Hau dela eta, Espainako Liburutegi Nazionalak Emakume idazleen testuak aukeratu ditu, bertan irakurtzeko. Irakurketa horretan euskarazko testu bat entzun ahal izango da, Miren Etxabe (1903-1993) zarautztarrak idatzita. Testu horren jatorrizko eskuizkribua Koldo Mitxelena liburutegian gordeta dago, egilearen beste lanekin batera.\nZarautzen jaio zen 1903an, eta oso lotuta egon zen beti bere herriko bizitza kulturalari eta politikoari. Bere bi literatura lan ezagutzen dira. Alde batetik, Salvador Arriolaren “La Virgen de las Angustias” antzerki lana; pieza horri “Itziar’ko Ama” izenburua jarri zion, eta berari esker gazteen literatura lehiaketa irabazi zuen 1929an. Eta bestetik, 1930eko apirilaren 30ean, Donostian, Euskal Esnalea elkarteak gonbidatuta eman zuen hitzaldia. Zorionaren iturriak gizonak non du? izan zen hitzaldiaren izenburua, eta handik denbora askora, 2002an, argitaratu zuen hitzaldi hori Zarauzko Olerti Etxeak. Hala ere, Miren Etxabek beste hitzaldi batzuk ere eman zituen, hauek besteak beste: Donostiako Euskaltzaleak elkarteak 1930eko uztailaren 29an antolatutako “Emakumeen Omenaldia Euskarari” Batzarrari hasiera emateko diskurtsoak; eta Zarautzen, urte bereko abuztuaren 30ean, “Lehenengo Andereño Idazle Batzarrean" emandako hitzaldiak .\nJarduera politikoari dagokionez, “Emakume Abertzale Batza” taldeko kide izan zen eta, beste zeregin batzuen artean, hitzaldiak eman zituen elkarte horretan.\nGerra ostean, Eresoinka abesbatza mistoko kide izan zen, eta Europa osoan aritu zen koru horrekin, Zarautzera bueltatu zen arte Mundu Gerraren hasieran.\nMiren Etxaberi buruz Koldo Mitxelena Kulturunean daukagun funts dokumentala ikusteko eta kontsultatzeko klik egin behar duzu lotura honen gainean: Miren Etxabe en KMK.\nHonenbestez beste idazle bat gogora ekarri nahi dugu: Bizenta Mogel (1782 - 1854) bere izenarekin euskaraz idatzi zuen lehen emakumea izan zen, baina, dena den, emakume idazlea izatearen gaineko azalpenak eman behar izan zituen. Liburutegi honetan ere gordetzen da bere lanaren eskuizkribua eta horien argitalpenak. Idazlearen garrantzia nabarmendu nahian Markinako udalak beka bat sortu zuen, hain zuzen ere Yolanda Arrietak honi esker Argiaren alaba liburua sortu zuen, zeinekin Haur eta gazte literatura saileko Euskadi Saria lortu zuen 2014an. Iaz argitaratu zen, obra honen gaztelerazko itzulpena,La hija de las luces.\nBizenta Mogel1782an jaio zen Azkoitian, bere aita hango medikua zelarik, baina aita oso gazte hil zen, haurrak, Bizenta eta bere anaia Juan Jose oso txikiak zirenean eta familia osoa Markina-Xemeinera joan zen bizitzera, han bizi baitzen Juan Antonio osaba, apaiza eta idazlea. Hain zuen, euskaraz idatzitako lehen eleberriaren egilea izan zen: Peru Abarca (1802).\nOsabaren esku Egon zen Bizentaren heziketa, eta latina irakasteaz gain, berak literaturari zion maitasuna ere txertatu zion. Bizenta Mogel irakaslea izan zen Euskalerriaren Adiskideen Elkartean, eta bizitzaren bukaera aldera Bizkaiko Aldundirako itzultzaile moduan lan egin zuen. Eugenio Eleuterio Basozabalekin ezkondu zen eta Bilbora joan zen bizitzera, senarra bertakoa baitzen. Abandon zuten etxea eta bertan osabarekin harremana izan zuten euskalzaleekin kontaktatu zuen, modu honetan haren lanarekin jarraitzeko aukera izanik. Abanto-Zierbenan hil zen 1854an.\nBizenta Mogel euskaraz idatzi zuen lehen emakumea izan zen, baina, dena den, emakume idazlea izatearen gaineko azalpenak eman behar izan zituen. Literatura produkzioari dagokionez, bere lan ezagunena Ipui onac obra da (1804) eta bere osaba Juan Antonio hil zenean argitaratu zen. Lan horrek Esopo-ren latinezko berrogeita hamar fabularen itzulpena hartzen du, eta baita bere osabaren jatorrizko zortzi fabula ere. Hauek dira beste lan ezagun batzuk: Gabonetaco cantia bizkaitar guztientzat (1819); “Carta Pastoral del Primado de las Españas” izenburuko gutun pastorala itzuli zuen euskarara; eta José Pablo Ulibarri Galíndez-en testuak zuzentzen lagundu zuen.\nBizenta Mogel idazleari buruz Koldo Mitxelena Kulturunean dugun dokumentu bildumara sartu nahi baduzu, egin klic lotura honetan: Bizenta Mogel KMKn.


Cum hoc ergo propter hoc (euskaraz Honekin batera, beraz honengatik) latinezko esapidea da, batera gertatzen diren bi gertaeretatik, bata bestearen kausa dela baieztatzen duen falazia logikoa da. Falazia logiko mota honetan bi edo gertaera gehiagoren arteko ekintza behatu ondoren kausalitatearen konklusio goiztiarra ateratzen da. * B dela Aren kausa. * A eta Bren artean beste zeharkako kausa edo eragile batzuk daudela. * Kointzidentzia hutsa dela A eta B batera gertatzea. * Biak izan daitezkela elkarren kausa.\nCum hoc ergo propter hoc (euskaraz Honekin batera, beraz honengatik) latinezko esapidea da, batera gertatzen diren bi gertaeretatik, bata bestearen kausa dela baieztatzen duen falazia logikoa da. Falazia logiko mota honetan bi edo gertaera gehiagoren arteko ekintza behatu ondoren kausalitatearen konklusio goiztiarra ateratzen da. Orokorrean, A gertaera Brekin soilik korrelatuta dagoela behatzen bada, Aren bitartez automatikoki B sortzen dela ziurtatzen da sarritan, nahiz eta zergati-ondoriorik ez dagoen ebidentzia izan. Modu honetan, oker ziurtatzen da Ak B sortzen duela, eta honek falazia logiko bihurtzen du azalpena, hurrengo lau aukerak emanez: * B dela Aren kausa. * A eta Bren artean beste zeharkako kausa edo eragile batzuk daudela. * Kointzidentzia hutsa dela A eta B batera gertatzea. * Biak izan daitezkela elkarren kausa. Adibidez, goizean euria egin eta ikasle batek azterketa bat gainditu ez badu, ezin da baieztatu cum hoc ergo propter hoc argudiatuz, ikasleak ez duela azterketa gainditu euria egin duelako. Esan bezala, esaldiak A eta B gertaera lotzen ditu kausaltasun erlazio batez (A Bren kausa da, esaterako) batera gertatu direlako. Baina, A eta B gertaerak batera gertatzeak ez da bakarrik gertatzen A Bren kausa delako. (eu)\nCum hoc ergo propter hoc (euskaraz Honekin batera, beraz honengatik) latinezko esapidea da, batera gertatzen diren bi gertaeretatik, bata bestearen kausa dela baieztatzen duen falazia logikoa da. Falazia logiko mota honetan bi edo gertaera gehiagoren arteko ekintza behatu ondoren kausalitatearen konklusio goiztiarra ateratzen da. * B dela Aren kausa. * A eta Bren artean beste zeharkako kausa edo eragile batzuk daudela. * Kointzidentzia hutsa dela A eta B batera gertatzea. * Biak izan daitezkela elkarren kausa. (eu)\nCum hoc ergo propter hoc (eu)\nwikidata:Cum hoc ergo propter hoc\ndbpedia-cs:Cum hoc ergo propter hoc\ndbpedia-de:Cum hoc ergo propter hoc\ndbpedia-el:Cum hoc ergo propter hoc\ndbpedia-es:Cum hoc ergo propter hoc\ndbpedia-fr:Cum hoc ergo propter hoc\ndbpedia-ja:Cum hoc ergo propter hoc\ndbpedia-ko:Cum hoc ergo propter hoc\ndbpedia-nl:Cum hoc ergo propter hoc\ndbpedia-pt:Cum hoc ergo propter hoc\ndbpedia-wikidata:Cum hoc ergo propter hoc


Erosi Erogan Granada\nKapsulak Erogan Granada\nOrdena Erogan kapsulak Granada\nAntolatzea botikak tratamendua potentzia Erogan Granada at benetako prezioa -50%!, behar:\nBete eskaera orria web-orri ofiziala, egiten ari Zaren eskaera bat web-orrian, sartu Zure telefono-zenbakia eta izena;\nEtorkizun hurbilean Arduraduna zurekin harremanetan jarriko hamar minutu barru baieztatzeko, telefonoa arabera ordenatu;\nOrdena berrespena egin eta antolatu entrega zure helbidean modu berean egin Duzu eskaera bat, web orrian eta, Kudeatzaile bat deitu ahal izango duzu laster\nOrdainketa jaso ondoren, partzelaren batetik courier edo postetxean.\nErosi botikak tratamendua potentzia Erogan Granada (Espainia) - agindua, gaur egun, lortu nahi baduzu baino gehiago €39!\nNola erosi Granada Erogan\nBloke agindua bete eskaera orria-type botikak tratamendua potentzia Erogan Espainia eta prezio bereziak €39. Barruan 15 minutu izango Duzu dei Kudeatzailea baieztatzeko zure eskaera stock Ordaindu ahal izango duzu jaso ondoren mail edo mezularitza edo mezularitza jaso ondoren, droga at bezeroaren helbidea Granada.\nNon eskuragarri ez dagoenean EroganGranada, Espainia\nBehar izanez gero, ordena kapsulak Erogan prezio bereziak Granada, bete eremuak ordena formularioa egiteko ordenatzen produktu potentzia, ondoren, operadorea, deitu ahal izango Duzu, ordena berrespena hamar minutu barru kontsultatu buruz droga Eragon eta antolatu bizkortu bidalketa. Egin eskaera entrega bidez (jaso ondoren partzelaren bat ordaindu behar da) edo jaso ahal izango duzu, elementua entregatu lurzatien mail (ordainketa-posta jaso gainean). Entrega droga Granada Zure helbide-kostua bidaliz lurzatien courier zure helbide desberdinak izan daitezke beste hiri Espainian mesedez, egiaztatu prezioa Kudeatzailea ondoren erreserba web-orri ofiziala.\nBuruzko iritziak Erogan Granada\nOrdena Erogan Granada % 50 bakoitza